**МИНИСТЕРСТВО НА ИКОНОМИКАТА**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

**Оперативна програма „Иновации и конкурентоспособност“ 2014-2020**

**Процедура на подбор на проекти**

**BG16RFOP002-1.0.. „Развитие на иновационни клъстери“**

Съдържание

[1. Наименование на програмата: 4](#_Toc456774543)

[2. Наименование на приоритетната ос: 4](#_Toc456774544)

[3. Наименование на процедурата: 4](#_Toc456774545)

[4. Измерения по кодове: 4](#_Toc456774546)

[5. Териториален обхват: 4](#_Toc456774547)

[6. Цели на предоставяната безвъзмездна финансова помощ по процедурата и очаквани резултати: 5](#_Toc456774548)

[7. Индикатори: 7](#_Toc456774549)

[8. Общ размер на безвъзмездната финансова помощ по процедурата: 8](#_Toc456774550)

[9. Минимален и максимален размер на безвъзмездната финансова помощ за конкретен проект: 8](#_Toc456774551)

[10. Процент на съфинансиране 10](#_Toc456774552)

[11. Допустими кандидати: 11](#_Toc456774553)

[11.1 Критерии за допустимост на кандидатите 11](#_Toc456774554)

[11.2 Критерии за недопустимост на кандидатите 14](#_Toc456774555)

[12. Допустими партньори: 22](#_Toc456774556)

[13. Дейности, допустими за финансиране: 22](#_Toc456774557)

[13.1. Допустими дейности 22](#_Toc456774558)

[13.2. Недопустими дейности 27](#_Toc456774559)

[14. Категории разходи, допустими за финансиране: 29](#_Toc456774560)

[14.1. Условия за допустимост на разходите 29](#_Toc456774561)

[14.2. Допустими разходи 32](#_Toc456774562)

[14.3. Недопустими разходи 36](#_Toc456774563)

[15. Допустими целеви групи: 38](#_Toc456774564)

[16. Приложим режим на минимални/държавни помощи: 41](#_Toc456774565)

[17. Хоризонтални политики: 43](#_Toc456774566)

[18. Минимален и максимален срок за изпълнение на проекта: 44](#_Toc456774567)

[19. Ред за оценяване на концепциите за проектни предложения: 44](#_Toc456774568)

[20. Критерии и методика за оценка на концепциите за проектни предложения: 44](#_Toc456774569)

[21. Ред за оценяване на проектните предложения: 44](#_Toc456774570)

[21.1. Оценка на административното съответствие и допустимостта 45](#_Toc456774571)

[21.2. Техническа и финансова оценка 46](#_Toc456774572)

[22. Критерии и методика за оценка на проектните предложения: 48](#_Toc456774573)

[23. Начин на подаване на проектните предложения/концепциите за проектни предложения: 51](#_Toc456774574)

[24. Списък на документите, които се подават на етап кандидатстване: 53](#_Toc456774575)

[25. Краен срок за подаване на проектните предложения: 65](#_Toc456774576)

[26. Адрес за подаване на проектните предложения/концепциите за проектни предложения 66](#_Toc456774577)

[27. Допълнителна информация: 66](#_Toc456774578)

[27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ 66](#_Toc456774579)

[28. Приложения към Условията за кандидатстване: 75](#_Toc456774580)

## 1. Наименование на програмата:

Оперативна програма „Иновации и конкурентоспособност“ 2014-2020

## 2. Наименование на приоритетната ос:

Приоритетна ос 1 „Технологично развитие и иновации“

Инвестиционен приоритет 1.1 „Технологично развитие и иновации“

## 3. Наименование на процедурата:

BG16RFOP002-1.0… „Развитие на иновационни клъстери“

## 4. Измерения по кодове:

Измерение 1 – Област на интервенция:

063 Подкрепа за клъстери и бизнес мрежи, основно в полза на МСП

Измерение 2 – Форма на финансиране:

01 Безвъзмездни средства.

Измерение 3 – Вид територия:

07 Не се прилага.

Измерение 4 – Териториални механизми за изпълнение:

07 Не се прилага.

Измерение 5 – Тематична цел

Засилване на научноизследователската дейност, технологичното развитие и иновациите

Измерение 6 Вторична тема по ЕСФ

08 Не се прилага

Измерение 7 Икономическа дейност

## 5. Териториален обхват:

Проектите по процедурата следва да бъдат изпълнени на територията на Република България.

Допускат се и ограничени дейности в рамките на проектите, осъществявани в чужбина съгласно чл. 70 от Регламент (ЕС) № 1303/2013.

Резултатите от изпълнението на проекта следва да се ползват на територията на Република България, освен когато те са в областта на научноизследователската дейност и иновациите.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Предоставяне на подкрепа за стимулиране на иновационната дейност на клъстери чрез съвместно използване на съоръжения, обмен на познания и опит, ефективен принос за трансфера на знания, изграждане на специфични мрежи от взаимосвързани, но оставащи си конкуренти на пазара компании, разпространение на информация и сътрудничество между предприятията и други организации в клъстера.

**Обосновка:**

Иновационните клъстери представляват съвкупност от взаимосвързани организации, които допринасят за реализацията на иновации обичайно в един икономически сектор или индустрия. Те включват голям брой взаимосвързани индустриални и/или обслужващи фирми, които имат висока степен на сътрудничество, обикновено посредством единна верига за доставки и работят при едни и същи пазарни условия.

Доброволното сдружаване на предприятия в иновативни клъстери дава възможност за прилагане на нови производствени решения и за развитие на потенциала им, което води до увеличаване на иновационната дейност, производителността, нарастване на произведената добавена стойност, достъпа до пазари, а оттам и до повишаване конкурентоспособността на фирмите участници и разширяване на експортния им капацитет.

Взаимодействието по отношение на иновации, дизайн, качество, продуктово развитие, маркетинг е изключително важно. В този смисъл, формирането на един клъстер води до съществено снижаване на разходите за членовете на обединението. Особено важно е коопериране между фирмите членове на клъстера и научни и развойни звена, образователни институции, което спомага развитието на иновативните проекти вътре в мрежата.

Възможни са съвместни дейности с изследователски центрове и евентуално обединяване на ресурсите с оглед достигането на необходимия експертен и институционален потенциал за управление на големи иновационни проекти. Комбинацията от иновации и умелото използване на различни ресурси създават възможности за намаляване на производствените разходи и относително бърза възвръщаемост на направените инвестиции.

Световната практика показва че клъстерите са един успешен модел за обединяване усилията на различни субекти (предприятия, местни власти, учебни заведения, НПО) за растеж, иновации и конкурентоспособност. Участниците в клъстера могат да са: юридически лица, еднолични търговци, неправителствени организации, обучаващи организации, научни звена, публични администрации, които се организират около един обединяващ ги продукт или услуга и създават мрежа, която да бъде привлекателна за местни и чуждестранни инвеститори.

Чрез иновационните клъстери може да се постигне разработване на проекти, които не биха били достъпни до индивидуалните фирми, които са негови членове. Това може да се осъществи под формата на съвместни научно-приложни проекти, съвместно развитие на нови продукти или услуги и т.н. Клъстерът е ефективна организация при разработване и разпространяване на иновационни продукти.

Иновационната стратегия за интелигентна специализация (ИСИС), която има характера на предварително условие за стартиране на мерките по Приоритетна ос 1 „Технологично развитие и иновации“, адресира необходимостта от синхронизиране на усилията в сферата на развитието на икономиката, научните изследвания и иновациите, и засилване на връзката между науката и бизнеса. Стратегическата цел на ИСИС е „До 2020 г. България да премине от групата на „плахите иноватори” в групата на „умерените иноватори”. В тази връзка, по Приоритетна ос 1 на ОПИК (вкл. настоящата процедура) ще се подкрепят изключително дейности, попадащи в специфичните тематични области на ИСИС.

ИСИС определя следните четири тематични области по Цел 1:

• мехатроника и чисти технологии;

• ИКТ и информатика;

• индустрия за здравословен живот и биотехнологии;

• нови технологии в креативните и рекреативните индустрии.

Фокусът на настоящата процедура е в пълно съответствие със специфичната цел на Приоритетна ос 1 на ОПИК за повишаване на иновационната дейност на предприятията, чрез обединяването им и ще допринесе за засилване на иновационната активност.

**Очаквани резултати:**

Подкрепата по процедурата ще допринесе за повишаване на иновационната активност в клъстерните обединения и в членовете им. Очаква се засилване на връзки и сътрудничество между клъстера и научноизследователските, иновационни и академични организации. Подкрепата за иновационни клъстери ще спомогне за достъп до технологиите и експертните познания, необходими за укрепване и обновяване на иновационната и развойната дейност на клъстера и за осигуряване на основа за конкретни проекти за сътрудничество между участниците в клъстерите и външните партньори. Ще се създаде по-привлекателна среда за предприятията, генератори на иновации.

## 7. Индикатори:

В съответствие със специфичната цел на Инвестиционен приоритет 1.1 „Технологично развитие и иновации“ проектните предложения по настоящата процедура следва задължително да имат принос към постигането на поне един от следните индикатори за резултат:

- Дял на иновативните предприятия;

- Разходи за иновации, които не са резултат от НИРД;

Информацията за постигане на индикаторите ще бъде предоставяна служебно от НСИ. При сключване на административния договор за предоставяне на безвъзмездна финансова помощ (АДБФП) бенефициентът следва да попълни декларация по образец за съгласие за ползване на данни на предприятието за целите на отчитането по оперативната програма (Приложение З).

Допълнително, УО на ОПИК ще следи за изпълнението и отчитането на следните индикатори за изпълнение:

- Брой на предприятията, получаващи подкрепа;

- Частни инвестиции, допълващи публичната подкрепа за иновации или за научноизследователски и развойни проекти.

В случай че е приложимо, кандидатите следва да предоставят информация и за следните индивидуални за процедурата индикатори:

- Брой предприятия, които си сътрудничат с научноизследователски институции.

- Брой научни публикации;

Освен това, кандидатите могат да представят информация и за следните показатели:

- Брой подадени заявления за търговски марки, промишлени дизайни, полезни модели и изобретения;

- Брой издадени свидетелства за регистрация на търговски марки, промишлени дизайни и полезни модели.

В т. 8 от Формуляра за кандидатстване кандидатите следва задължително да попълнят данни за базова и целева стойност по горепосочените индикатори за изпълнение в съответствие с Примерните указания на УО за попълване на електронен формуляр за кандидатстване (Приложение А )[[1]](#footnote-2).

ВАЖНО: Повече информация по отчитането на индикаторите за резултат и изпълнение по ОПИК е дадена в Методологическите насоки за отчитането на индикаторите за резултат и изпълнение по ОПИК (актуализирана версия), разработени от Управляващия орган и НСИ, публикувани на следния интернет адрес:

<http://opic.bg/opik/operativna-programa>.

## 8. Общ размер на безвъзмездната финансова помощ по процедурата:

Общият размер на безвъзмездната финансова помощ по процедура за подбор на проекти BG16RFOP002-1.0.. „Развитие на иновационни клъстери“е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския фонд за регионално развитие** | **Национално съфинансиране** |
| 29 924 199 лева  15 300 000 евро | 25 435 569,15 лева  13 005 000 евро | 4 488 629,85 лева  2 295 000 евро |

Средният годишен бюджет за държавната помощ по процедурата, попадаща в обхвата на Регламент (ЕС) № 651/2014 на Комисията, не трябва да надхвърля 150 млн. евро.

## 9. Минимален и максимален размер на безвъзмездната финансова помощ за конкретен проект:

|  |  |
| --- | --- |
| Минималният и максималният размер на заявената безвъзмездна финансова помощ по процедура за подбор на проекти BG16RFOP002-1.0.. „Развитие на иновационни клъстери“ са както следва: | |
| **Минимален размер на заявената безвъзмездна финансова помощ** | **Максимален размер на заявената безвъзмездна финансова помощ в зависимост от категорията на клъстера-кандидат** |
| 200 000 лева | 1 500 000 лева |

В рамките на горните минимални и максимални размери са налице следните ограничения, следващи от правилата за държавни помощи:

**I. Максимален размер на помощта**

**1)** **Помощи за иновационни клъстери (Компонент 2 „Развитие на иновационни клъстери (вкл. споделена инфраструктура и ноу-хау)“):**

Безвъзмездната финансова помощ, за която се кандидатства по Компонент 2, заедно с получената държавна/минимална помощ от други източници, не може да надхвърля:

Максимално допустимия размер на помощта по чл. 4, пар. 1, буква „к“ от Регламент на Комисията (ЕС) № 651/2014 e 7,5 млн. евро за иновационен клъстер.

Проверката за съответствие с максимално допустимия размер на помощта се извършва при вземане предвид на общия размер на държавната помощ и/или минималната помощ, получена във връзка със същите установими допустими разходи, които се припокриват частично или напълно с разходите по проекта.

**2)** **Минимална помощ (Компонент 1 „Подкрепа за укрепване на иновационния и научно-изследователския потенциал на клъстера и създаване на сътрудничества“)**

Максималният размер на помощта по режим de minimis за която се кандидатства, заедно с другите получени минимални помощи от кандидата, не може да надхвърля левовата равностойност на 200 000 евро и съответно левовата равностойност на 100 000 евро, в случай на едно и също предприятие , което осъществява автомобилни товарни превози за чужда сметка за период от три бюджетни години (две предходни плюс текущата година).

Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от:

• предприятието-кандидат;

• предприятията, с които предприятието кандидат образува „едно и също предприятие“ по смисъла на чл. 2, пар. 2 на Регламент (ЕС) № 1407/2013 и Приложение Н към настоящите Условия;

• всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието кандидат съгласно чл. 3, пар. 8 на Регламент (ЕС) № 1407/2013;

• предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 1407/2013.

В случай че кандидатът е заявил подкрепа пно Компонент 1 и Компонент 2, размерът на помощта на всеки от компонентите следва да бъде в съответствие с горните прагове.

Посочените прагове в т. 1) и 2) не могат да бъдат заобикаляни чрез изкуствено разделяне на проекти със сходни характеристики и бенефициенти. Спазването на праговете ще бъде проверявано чрез Декларацията за държавни/минимални помощи (Приложение Г и свързаните с него Приложение 1 и Приложение 2), като кандидатите носят отговорност за декларираните данни. Допълнително ще бъде извършвана проверка и в Информационната система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България 2007-2013 (ИСУН), Информационната система за управление и наблюдение на Структурните инструменти на ЕС в България (ИСУН 2020). Освен това, по процедурата не са допустими разходи, финансирани по проекти, за които е ползвана друга държавна помощ за същите допустими разходи, които се припокриват частично или напълно.

**ВАЖНО:** Преди сключване на административния договор за предоставяне на безвъзмездна финансова помощ, Управляващият орган ще извършва документална проверка на декларираните данни от одобрените кандидати в Декларацията за държавни/минимални помощи (Приложение Г).

## 10. Процент на съфинансиране

**Компонент 1 „Подкрепа за укрепване на иновационния и научно-изследователския потенциал на клъстера и създаване на сътрудничества“ – приложим режим „de minimis”:**

|  |
| --- |
| **Максимален интензитет на помощта** |
| 80 % |

Кандидатът следва да заложи един и същи интензитет за всички разходи, заявени от него, по Компонент 1 на процедурата, изпълняван при условията на режим „de minimis”. В случай че изискването не е спазено, се извършва служебна корекция на бюджета до размера на най-ниския заявен от кандидата интензитет.

**ВАЖНО:** Размерът на заявената помощ не може да надхвърля праговете, посочени в т. 9 от Условията за кандидатстване.

**Компонент 2 „Развитие на иновационни клъстери (вкл. споделена инфраструктура и ноу-хау)“ – приложим режим „Помощи за иновационни клъстери“:**

|  |
| --- |
| **Максимален интензитет на помощта** |
| 65 % |

Кандидатът следва да заложи един и същи интензитет за всички разходи, заявени от него по Компонент 2, изпълнявани при условията на режим „помощи за иновационни клъстери“. В случай че изискването не е спазено, се извършва служебна корекция на бюджета до размера на най-ниския заявен от кандидата интензитет по Компонент 2.

Остатъкът от общите допустими разходи по проекта, независимо от приложимия режим на държавна/минимална помощ съответно по Компонент 1 и Компонент 2 на процедурата, трябва да бъде съфинансиран чрез собствени средства на кандидата или със средства от външни източници, които средства изключват всякаква публична подкрепа. Посоченото ще бъде проверявано въз основа на представената от страна на кандидата Декларация за държавни/минимални помощи (Приложение Г).

За да се изчисли интензитетът на помощта, всички данни се представят в брутно изражение - преди приспадането на данъци и други такси. Помощите, които се предоставят на няколко части (т.е. когато кандидатът предвижда да ползва авансово и/или междинно/и плащане/ия), се сконтират към техния размер към момента на предоставяне. Допустимите разходи се сконтират до тяхната стойност към момента на предоставяне на помощта. Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 7, пар. 3 от Регламент на Комисията (ЕС) № 651/2014 и чл. 3, ал. 6 от Регламент (ЕС) № 1407/2013 на Комисията от 18 декември 2013 г. Интензитетът на безвъзмездната финансова помощ се изчислява чрез определяне на сконтираната стойност на помощта, изразена като процент от сконтираната стойност на допустимите разходи.

## 11. Допустими кандидати:

### 11.1 Критерии за допустимост на кандидатите

**1)** Допустими по настоящата процедура за подбор на проекти са само кандидати, които отговарят на определението за иновационен клъстер, посочено в чл. 2, ал. 92 от Регламент 651/2014.

**ВАЖНО:** „Иновационни клъстери“ означава структури или организирани групи от независими страни (като например иновационни стартиращи предприятия, малки, средни и големи предприятия, както и организации за научни изследвания и разпространение на знания, организации с нестопанска цел и други сходни икономически субекти), създадени с цел да стимулират иновационната дейност чрез популяризиране, съвместно използване на съоръжения и обмен на познания и опит, ефективен принос за трансфера на знания, изграждане на мрежи, разпространение на информация и сътрудничество между предприятията и други организации в клъстера.

**2)** Допустими по настоящата процедура за подбор на проекти са кандидати (клъстери), при които подкрепата се предоставя изключително на юридическото лице - иновационeн клъстер (клъстерна организация).

**3)** Допустими по настоящата процедура за подбор на проекти са само кандидати, които са **обединения под формата на:**

• клъстери, регистрирани като сдружения по смисъла на Закона за юридическите лица с нестопанска цел (в частна или в обществена полза) или еквивалентно лице по смисъла на законодателството на държава-членка на Европейското икономическо пространство;

**ВАЖНО:** За да бъдат допустими за финансиране по настоящата процедура, сдруженията по смисъла на Закона за юридическите лица с нестопанска цел следва да oсъществявяват стопанска дейност.

• клъстери - юридически лица, регистрирани по Търговския закон или еквивалентно лице по смисъла на законодателството на държава-членка на Европейското икономическо пространство.

**ВАЖНО:** **За да бъдат допустими за финансиране по настоящата процедура, кандидатите следва да са създадени, регистрирани (вписани/оповестени в съответния регистър) като обединения преди 31.12.2017 г.**

Клонове на юридически лица, регистрирани в България, **не могат** да участват в процедурата за подбор на проекти поради липсата на самостоятелна правосубектност.

В случай че кандидатите са еквивалентно лице на търговци по смисъла на Търговския закон или на обединения по смисъла на Закона за юридическите лица с нестопанска цел, съгласно законодателството на държава-членка на Европейското икономическо пространство, с оглед извършване на плащания по настоящата процедура, към датата на сключване на административния договор за предоставяне на безвъзмездна финансова помощ, кандидатът/бенефициентът следва да е регистриран по реда на Закона за търговския регистър или съответно да е вписан по реда на Закона за юридическите лица с нестопанска цел. В случай че кандидатите са еквивалентно лице на търговци по смисъла на Търговския закон съгласно законодателството на държава-членка на Европейското икономическо пространство с цел избягване на подмяна на оценката новорегистираното предприятие следва да бъде еднолично капиталово дружество по смисъла на Търговския закон. Едноличен собственик на капитала на новорегистрираното предприятие следва да бъде чуждестранното предприятие-кандидат по процедурата.

**4)** Допустими по настоящата процедура за подбор на проекти са кандидати - клъстери, които **могат да включват:**

a) юридически лица и/или еднолични търговци, регистрирани по Търговския закон или Закона за кооперациите или еквивалентни лица по смисъла на законодателството на държава-членка на Европейското икономическо пространство;

б) юридически лица с нестопанска цел, регистрирани съгласно Закона за юридическите лица с нестопанска цел или еквивалентно лице по смисъла на законодателството на държава-членка на Европейското икономическо пространство;

в) професионални училища и професионални гимназии съгласно чл. 26 от Закона за народната просвета;

г) акредитирани български висши училища[[2]](#footnote-3);

д) Българска академия на науките и нейни институти и академични специализирани звена;

е) Селкостопанска академия и институти към нея;

ж) експериментални лаборатории и изследователски институти по смисъла на чл. 60 от Закона за администрацията[[3]](#footnote-4);

з) научни организации по смисъла на параграф 1, т.1. от Допълнителните разпоредби на Закона за насърчаване на научните изследвания[[4]](#footnote-5);

и) Общини и/или Областни администрации и др.

**ВАЖНО:** За да бъдат допустими за финансиране по настоящата процедура, кандидатите трябва да включват **минимум 7 (седем)** **юридически лица и/или еднолични търговци (включени в буква а) по-горе)**, регистрирани по Търговския закон или Закона за кооперациите или еквивалентни лица по смисъла на законодателството на държава-членка на Европейското икономическо пространство.

### 

### 11.2 Критерии за недопустимост на кандидатите

**1)** Съгласно чл. 25, ал. 2 от Закона за управление на средствата от европейските структурни и инвестиционни фондове не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 и чл. 55 от Зaкона за обществени поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от ПМС 162/2016 г. (Приложение В). Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че:

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по смисъла на чл. 162, ал. 2, т. 1 т Данъчно-осигурителния процесуален кодекс и лихвите по тях, към държавата или към общината по седалището на УО и на кандидата, или аналогични задължения, установени с акт на компетентен орган, съгласно законодателството на държавата, в която кандидатите са установени и не е допуснато разсрочване, отсрочване и обезпечение на задълженията или задължението не е по акт, който не е влязъл в сила или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година;

л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата са правили опит да:

i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или

ii) получат информация, която може да им даде неоснователно предимство в процедурата за предоставяне на безвъзмездна финансова помощ.

н) лицата, които представляват кандидата са осъждани с влязла в сила присъда и не са реабилитирани за:

i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

ii) престъпление, аналогично на тези по горната хипотеза, в друга държава членка или трета страна;

o) по отношение на лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от Закона за обществени поръчки (ЗОП);

р) е установено, че:

i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

ii) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

**ВАЖНО**: **Моля, обърнете внимание, че Декларацията по чл. 25, ал. 2 от ЗУСЕСИФ и чл. 7 от ПМС 162/2016 г. следва да бъде попълнена и подписана на хартиен носител от всички лица с право да представляват кандидата (независимо от това дали заедно и/или поотделно, и/или по друг начин).**

**2)** С оглед **избягване на припокриването на интервенциите** между Оперативна програма „Иновации и конкурентоспособност” 2014-2020 и Програмата за развитие на селските райони 2014-2020, подкрепа по настоящата процедура за подбор на проекти **не могат да получават кандидати, които са:**

• микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на селски район, съгласно определението в т. 8.1. Описание на общите условия от Програмата за развитие на селските райони за периода 2014 – 2020 г. **и** са заявили за подпомагане дейности по проекта, които ще се осъществяват в община на територията на селските райони в Република България. Списък на общините в обхвата на селските райони на Република България е даден в Приложение К към Условията за кандидатстване.

• предприятия, кандидатстващи за финансиране на дейности за преработка и/или маркетинг на горски продукти[[5]](#footnote-6).

• микропредприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за създаване на европейската общност (Приложение Й), или с производството на памук, в случай че тези инвестиции се осъществяват на територията на селските райони съгласно определението[[6]](#footnote-7) в т. 8.1 Описание на общите условия от Програмата за развитие на селските райони за периода 2014 – 2020 г. Списък на общините в обхвата на селските райони на Република България е даден в Приложение К към Условията за кандидатстване.

• малки и средни предприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за създаване на европейската общност (Приложение Й), или с производството на памук, с изключение на хляб, тестени и сладкарски изделия, в случай че тези инвестиции се осъществяват на територията на селските райони съгласно определението в т. 8.1. Описание на общите условия от Програмата за развитие на селските райони за периода 2014 – 2020 г. Списък на общините в обхвата на селските райони на Република България е даден в Приложение К към Условията за кандидатстване.

• предприятия, кандидатстващи за финансиране на дейности, които съгласно КИД 2008 (Приложение Л) попадат в Сектор С - код на икономическа дейност 10 „Производство на хранителни продукти” и код 11 „Производство на напитки”, както следва:

- 10.1 „Производство и преработка на месо; производство на месни продукти, без готови ястия”;

- 10.2. „Преработка и консервиране на риба и други водни животни, без готови ястия”;

- 10.3 „Преработка и консервиране на плодове и зеленчуци, без готови ястия”;

- 10.4. „Производство на растителни и животински масла и мазнини”;

- 10.5. „Производство на мляко и млечни продукти”;

- 10.6. „Производство на мелничарски продукти, нишесте и нишестени продукти”;

- 10.81. „Производство на захар”;

- 10.83. „Преработка на кафе и чай”;

- 10.84. „Производство на хранителни подправки и овкусители“;

- 10.91. „Производство на готови храни за животни”;

- 11.02. „Производство на вина от грозде”;

- 11.03. „Производство на други ферментирали напитки”;

- 11.06. „Производство на малц”.

**3)** **При кандидатстване по Компонент 1 (минимална помощ), потенциалните кандидати (клъстери) не могат да участват** в процедурата и да получат безвъзмездна финансова помощ, в случай че попадат в **забранителните режими** на Регламент на Комисията (ЕС) № 1407/2013 и по-конкретно, ако:

**А)** Основната икономическа дейност **за която кандидатстват се отнася до[[7]](#footnote-8):**

• сектора на рибарството и аквакултурите, уредени с Регламент (ЕС) № 1379/2013;

• сектора на първично производство на селскостопански продукти;

• сектора на преработката и търговията със селскостопански продукти, в следните случаи:

- когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; или

- когато помощта е свързана със задължението да бъде прехвърлена частично или изцяло на първичните производи­тели.

**Б) Финансирането представлява:**

• помощи за дейности, свързани с износ за трети държави или държави членки, по-конкретно помощите, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;

• помощ, поставена в зависимост от преференциално използване на национални продукти спрямо вносни такива;

• помощ, която ще се използва за придобиването на товарни автомобили от предприятия, които осъществяват автомобилни товарни превози за чужда сметка или срещу възнаграждение.

**4)** **По отношение на Компонент 2 (помощи за иновационни клъстери) потенциалните кандидати (клъстери) не могат да участват** в процедурата и да получат безвъзмездна финансова помощ, в случай че попадат в **забранителните режими** на Регламент на Комисията (ЕС) № 651/2014 и по-конкретно, ако:

**А)** Основната икономическа дейност **за която кандидатстват се отнася до[[8]](#footnote-9):**

• сектора на рибарството и аквакултурите, уредени с Регламент (ЕС) № 1379/2013;

• сектора на първично производство на селскостопански продукти;

• сектора на преработка и продажба на селскостопански продукти, в следните случаи:

- когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или

- когато помощта е обвързана със задължението да бъде прехвърлена частично или изцяло на първичните производи­тели;

• помощи за улесняване на закриването на неконкурентоспособни въглищни мини в съответствие с Решение 2010/787/ЕС на Съвета;

**Б) Са предприятия, които:**

• са обект на неизпълнено разпореждане за възстановяване вследствие на предходно решение на Европейската комисия, с което дадена помощ се обявява за незаконосъобразна и несъвместима с общия пазар;

• са предприятия в затруднено положение, по отношение на които е изпълнено поне едно от следните обстоятелства[[9]](#footnote-10):

1. В случай на акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС (което не е МСП, което съществува по-малко от три години), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност" се разбира по-специално видовете дружества, посочени в приложение I към Директива 2013/34/ЕС, а понятието „акционерен капитал" включва, когато е уместно, премии от акции.

Преценката относно обстоятелството по т. 1 се извършва по следния начин:

Едно предприятие ще бъде считано за предприятие в затруднено положение, когато сумата на т. III „Резерв от последващи оценки“, IV „Резерви“, V „Натрупана печалба (загуба) от минали години“ и VI „Текуща печалба (загуба)“ от раздел А „Собствен капитал“ на пасивите, описани в Счетоводния баланс на съответното предприятие е отрицателна стойност, която надвишава 50 % от сумата на т. I „Записан капитал“ и II „Премии от емисии“ от раздел А „Собствен капитал“ на пасивите, описани в Счетоводния баланс[[10]](#footnote-11).

2. В случай на събирателно дружество или командитно дружество, или други лица по Приложение II към Директива 2013/34/ЕС (което не е МСП, което съществува по-малко от три години), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на дружеството", се разбира по-специално типовете дружества, посочени в приложение II към Директива 2013/34/ЕС.

3. Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори.

4. Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране.

5. Когато предприятието не е МСП и през последните две години:

- съотношението задължения/собствен капитал на предприятието е било по-голямо от 7,5; и

- съотношението за лихвено покритие на предприятието, изчислено на основата на EBITDA, е било под 1,0.

Преценката при изчисляването на съотношението задължения/собствен капитал се извършва съгласно следната формула: От пасива на баланса раздел В. „Задължения“, ред „Облигационни заеми“ (код 07100) плюс „Задължения към финансови предприятия“ (код 07200) делено на раздел А. „Общо за раздел А“ (код 05000).

Съотношението за лихвено покритие на предприятието, изчислено на основата на EBITDA се преценява съгласно следната формула: (код 15000, ред „Общо за група I“, от Раздел Б „Приходи“ на ОПР минус код 10000, ред „Общо за група I“ от Раздел А „Разходи“ на ОПР плюс код 10410, ред „Разходи за амортизация и обезценка на дълготрайни материални и нематериални активи“) делено на код 11 200, ред „Разходи за лихви и други финансови разходи“ от Раздел А „Разходи“ на ОПР.

**Изискванията по т. Б) се прилагат и на равнище група – както за предприятието-кандидат, така и за предприятията, с които кандидатът формира група предприятия (разгледани в цялост). Преди сключване на административен договор за безвъзмездна финансова помощ се извършва проверка (включително за наличие на „предприятие в затруднено положение“ по смисъла на чл.2, пар.18 от Регламент (ЕС) № 651/2014) на кандидата и лицата, с които същите са свързани, формирайки група, въз основа на подадената декларация и чрез извършване на служебна проверка на наличната информация в публичните регистри (вкл. Търговския регистър** **и Регистъра на ЮЛНЦ). Проверката и определянето на „група“ ще се извършва по отношение на предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект (кандидат), имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. Търговския регистър** **и Регистъра на ЮЛНЦ), отчитайки възможността общия източник на контрол да се осъществява, както от предприятия, така и от физически лица, участващи в управлението им.**

**В) Финансирането представлява:**

• помощи за дейности, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа;

• помощ, поставена в зависимост от използване на местни за сметка на вносни стоки;

**ВАЖНО:** Когато кандидатът упражнява едновременно дейност в недопустими сектори и в допустими сектори по настоящата процедура, безвъзмездната помощ по тази процедура се предоставя само за дейностите в допустимите сектори, като кандидатът (бенефициентът) следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездната помощ, предоставена по настоящата процедура. В случай на заявена помощ едновременно за допустим и недопустим сектор, в бюджета на проекта (т. 5 от Формуляра за кандидатстване) ще бъде извършена служебна корекция за премахване на разходите за дейностите в недопустимия сектор.

С оглед горното кандидатът представя като условие за плащане при първото междинно плащане, при промяна или, ако няма междинни плащания, при окончателно плащане, индивидуален сметкоплан утвърден от ръководството на предприятието-кандидат с включени в него обособените счетоводни сметки (подсметки), специално открити за проекта. От извлеченията/счетоводните записи по посочените в индивидуалния сметкоплан сметки следва да е видно разграничаването на разходите, така че дейностите в недопустимите сектори да не се ползват от безвъзмездната помощ по процедурата.

**5)** **Кандидатите не могат да** получат безвъзмездна финансова помощ за дейности, които са **недопустими** съгласно чл. 3, пар. 3 на Регламент на Комисията (ЕС) № 1301/2013 и по-конкретно:

• дейности, изброени в приложение I към Директива 2003/87/ЕО (Приложение О). Цитираното ограничение се отнася до кандидати с инсталации, включени в регистъра за търговия с квоти за емисии на парникови газове[[11]](#footnote-12).

**ВАЖНО:** Кандидати, включени в посочения регистър могат да кандидатстват по настоящата процедура, но само ако основната им икономическа дейност е различна от тази, осъществявана в рамките на инсталацията, с която са включени в регистъра. Кандидати, които са включени в регистъра на база горивен и/или топлинен показател не могат да заявяват подкрепа за икономическа дейност (съгласно четирицифрения код по КИД 2008 или код на ниво КПД - 6 цифри или Продком - 8 цифри), посочена в Приложение на Решение 2014/746/ЕС[[12]](#footnote-13).

6) Не могат да участват в процедурата и да получат безвъзмездна финансова помощ кандидати, за които е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.

Допълнително кандидатите следва да имат предвид, че посочените критерии за недопустимост се прилагат кумулативно с критериите за допустимост, изрично посочени в т. 11.1 от Условията за кандидатстване.

## 12. Допустими партньори:

По настоящата процедура за подбор на проекти кандидатите участват индивидуално, а не съвместно с партньорски или други организации.

## 13. Дейности, допустими за финансиране:

### 13.1. Допустими дейности

Проектните предложения по настоящата процедура следва да съответстват на принципа на ефективност и ефикасност като допустимите дейности следва да съответстват на целите на Оперативната програма и да водят до постигане на специфичната цел и резултати на Инвестиционен приоритет 1.1 „Технологично развитие и иновации“ от Приоритетна ос 1 на ОПИК, както и на целите на настоящата процедура, при най-адекватното съотношение между очакваните разходи и ползи.

**I. Допустими проекти:**

**1)** **Изпълнението на проектите следва да води до реализиране на дейности в тематичните области на ИСИС:**

• **ИКТ и информатика:**

− производства, включително Fabless, особено на създадени в България продукти, устройства и системи;

− ИКТ подходи в машиностроене, медицина и творчески индустрии (във връзка с другите три тематични области), вкл. дигитализация на културно-историческо наследство, развлекателни и образователни игри, теле-медицина и теле-грижа и „имбедид” софтуер;

− 3D дигитализация, визуализация и прототипиране;

− Big Data, Grid and Cloud Technologies;

− безжични сензорни мрежи и безжична комуникация/управление;

− езикови технологии;

− уеб, хибридни и „native“ приложения, уеб базирани приложения за създаване и експлоатиране на нови услуги и продукти;

− използване на нови възможности във връзка с аутсорсинг и ИКТ-базирани услуги и системи.

• **мехатроника и чисти технологии:**

− производство на базови елементи, детайли, възли и оборудване, вграждани като част от мехатронен агрегат или самостоятелно съставляващи такъв агрегат;

− машиностроене и уредостроене, вкл. части, компоненти и системи, с акцент върху транспорта и енергетиката;

− инженеринг, реинженеринг и продължаване на жизнения цикъл на индустриални машини, уреди и системи;

− системи за автоматизирано и софтуерно подпомагано управление с приложение в производството;

− роботизирани системи и автоматизация на процеси, в т.ч. вграждане на ВЕИ, 3-D моделиране, системи за инструментална екипировка;

− създаване на съвременни информационни комплекси за автономни енергийни системи;

− проектиране и производство на високо-технологични продукти и/или участие в над-национална производствена верига, вкл. в аеро-космическата индустрия;

− био-мехатроника;

− интелигентни системи и уреди, „интелигентни домове“ – „интелигентни градове“;

− синя икономика – технологии за развитие;

− чисти технологии с акцент върху транспорта и енергетиката (съхранение, спестяване и ефективно разпределение на енергия, електрически превозни средства и еко-мобилност, водород-базирани модели и технологии, безотпадни технологии, технологии и методи за включване на отпадъчни продукти и материали от производства в други производства).

• **индустрия за здравословен живот и биотехнологии[[13]](#footnote-14):**

− методи за чисто производство, съхранение, преработка и достигане до крайния потребител на специфични български съставки, средства и продукти (вкл. кисело мляко, мед и пчелни продукти, хляб, вино, млечни и месни продукти, етерични масла, бира, билки и билкови продукти, козметични средства и продукти);

− производство на специализирани храни и напитки (бебешки и детски, „космически“ храни);

− производство на инструменти, оборудване, консумативи за медицинска и дентална диагностика и терапия и/или участие в над-национална производствена верига;

− персонална медицина, диагностика и индивидуална терапия, лечебни и лекарствени форми и средства;

− медицински и лечебен туризъм с акцент върху възможностите за персонализация (немасов, а персонален туризъм);

− нано-технологии в услуга на медицината;

− био-технологии с пряко приложение за здравословен начин на живот;

− приложение на нови методи и технологии в устойчивото ползване на речни и морски ресурси;

− производство на инсталации за добиване на екологично чиста електроенергия и промишлена вода;

− зелена икономика.

• **нови технологии в креативните и рекреативните индустрии:**

− културните и творческите индустрии (според дефиниция на ЕК: архитектура, архивно дело и библиотекарство, артистични занаятчийство, аудио-визуални форми (филми, ТВ, видео игри и мултимедия), културно наследство, дизайн, вкл. моден дизайн, фестивали, музика, сценични и визуални изкуства, издателска дейност, радио;

− компютърни и мобилни приложения и игри с образователен, маркетинг и/или развлекателен характер;

− алтернативен (селски, еко-, културен и фестивален) и екстремен туризъм и спорт (за стимулиране на несезонен, немасов, а постоянен нишов туризъм);

− производство на стоки и съоръжения с пряко приложение в тези сфери (напр. национални (регионални) носии, велосипеди, стени за катерене и др. стоки за алтернативни и екстремни спортове, костюми, декори, материали за исторически възстановки, специализирана екипировка и оборудване, печатни издания.

**2)** Проектите следва да включват дейности по Компонент 2 в размер на поне 50% от общо допустимите разходи.

Кандидатите нямат право да подават проектни предложения по процедурата за вече започнали и/или реализирани дейности. Не са допустими за подкрепа дейности, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

**3)** Допустими за подкрепа при режим „помощи за иновационни клъстери“ съгласно чл. 27 от Регламент (ЕС) № 651/2014 (Компонент 2) са проектни предложения, при които:

− достъпът до помещенията, съоръженията и дейностите на клъстера е отворен за ползватели и се предоставя на прозрачна и недискриминационна основа;

− таксите за ползване на съоръженията на клъстера и за участие в неговите дейности съответстват на пазарната цена или отразяват разходите за тези дейности;

− предприятията, които са финансирали поне 10% от инвестиционните разходи на иновационния клъстер, могат да получат преференциален достъп при по-изгодни условия. За да бъде избегната свръхкомпенсация, този достъп е пропорционален на приноса на предприятието към инвестиционните разходи и условията се оповестяват публично.

Кандидатите следва да обосноват как конкретно ще постигнат изпълнението на всяко от тези изисквания в т. 11 от Формуляра за кандидатстване. По време на изпълнение на административния договор за предоставяне на безвъзмездна финансова помощ, Управляващият орган ще проследява прилагането на изискванията, като за целта бенефициентите следва да водят и представят при поискване нарочен дневник, в който регулярно и текущо да бъде отразявана актуална информация за: ползвателите, ползваните помещения, съоръжения и дейности на клъстера, таксите (включително по отношение на преференциалния достъп), и начина на определяне на съответствието на тези такси с пазарната цена или съответно с разходите за тези дейности.

**4)** Проектът следва да е в съответствие с хоризонталните политики, залегнали в чл. 7 и чл. 8 на Регламент (ЕС) № 1303/2013 на Европейския парламент и на Съвета.

Изискването за съответствие на проектните предложения с принципите на хоризонталните политики на ЕС е посочено по-подробно в т. 17 от Условията. Съответствието с посочените хоризонтални политики ще бъде проследявано както на етап оценка на проектните предложения, така и на етап изпълнение на проектите.

**6)** Проектът следва да се изпълнява на територията на Република България.

Допускат се и ограничени дейности в рамките на проектите, осъществявани в чужбина съгласно чл. 70 от Регламент (ЕС) № 1303/2013.

Резултатите от изпълнението на проекта следва да се ползват на територията на Република България, освен когато те са в областта на научноизследователската дейност и иновациите.

**7)** Проектът следва да отговаря на всички изисквания, посочени в настоящите Условия за кандидатстване и Условия за изпълнение.

**8)** Проектът следва да бъде съфинансиран от страна на кандидата.

**II. Допустими дейности:**

Допустими по настоящата процедура са проекти, включващи следните дейности:

**Компонент 1: Подкрепа за укрепване на иновационния и научно-изследователския потенциал на клъстера и създаване на сътрудничества:**

**•** Ресурсно обезпечаване на дейността на иновационния и научно-изследователския персонал на клъстера - осигуряване на персонал за развитие на клъстерните иновационни дейности;

• Повишаване капацитета на иновационния и научно-изследователски персонал на клъстера - участие в обмяна на опит, добри практики и специализирани обучения в страна и чужбина за повишаване на капацитета на научноизследователския персонал на клъстера за създаване на сътрудничества

• Насърчаване на клъстерния маркетинг:

− разработване на иновационна стратегия на клъстера, в случай че клъстерът няма разработена такава;

− консултантски услуги преди стъпването на нов пазар - патентни проучвания, изследвания и информация за таргeтираните пазари по отношение на предлагани нови или съществуващи продукти и/или услуги;

− популяризиране на името (марката) на клъстера и на неговите продукти/услуги – изготвяне и отпечатване на брошури и информационни материали, интернет страници и информационни бази-данни за дейността на клъстера;

− участие с цел представяне на иновационните продукти/услуги предлагани от клъстера в национални и международни изложения и панаири;

− установяване и насърчаване на сътрудничеството с други иновационни клъстери, включително подкрепа на обмена на знания и работата в мрежа, и транснационално сътрудничество;

− придобиване на европейски клъстерен лейбъл (етикет), издаден от Европейския секретариат за клъстерни анализи (European Secretariat for Cluster Analysis).

• Публичност и визуализация на проекта

Пълният набор от мерки за информиране и публичност, които бенефициентите могат да прилагат при изпълнение на проекти, финансирани от ЕСИФ, се съдържа в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган - <http://opic.bg/informatsiya-i-publichnost/grafichni-iziskvaniya>.

• Одит на проекта

Одитът следва да бъде извършен от регистриран одитор. Дейността е приложима за проекти със стойност на безвъзмездната финансова помощ над 750 000 евро (1 466 872,5 лв.) в съответствие с чл. 207 от Делегиран регламент на Комисията (ЕО) № 1268/2012 относно правилата за прилагане на Регламент (ЕС,Евратом) № 2018/1046 на Европейския парламент и на Съвета относно финансовите правила, приложими за общия бюджет на Съюза.

В случаите, когато е приложимо, Доклад за външен одит на счетоводната документация по проекта (съгласно Приложение Ц към Условията за изпълнение), извършен от регистриран одитор, следва да бъде приложен към искането за окончателно плащане по проекта. Одиторът проверява дали декларираните от бенефициента разходи са действително извършени и платени, точни и допустими в съответствие с административния договор за безвъзмездна финансова помощ.

Дейностите по Компонент 1 следва да се изпълняват при условията и спазване на праговете за минимална помощ.

**Компонент 2:** **Развитие на иновационни клъстери (вкл. споделена инфраструктура и ноу-хау):**

1) Придобиване на дълготрайни материални активи (ДМА) за общи (съвместни) клъстерни иновационни дейности - изпитателни лаборатории, производствени центрове, тренировъчни центрове, оборудване за зали за обучения и др.;

2) Придобиване на дълготрайни нематериални активи (ДНА) за общи (съвместни) клъстерни иновационни дейности – специализирани програмни продукти, патенти, лицензи, „ноу хау”, търговски марки, акредитация, сертификация и др;

Дейностите по Компонент 2 следва да се изпълняват при условията и спазване изискванията по режим „помощи за иновационни клъстери“ съгласно чл. 27 от Регламент (ЕС) № 651/2014.

**ВАЖНО:** При описание на дейностите във Формуляра за кандидатстване, сформирането на екип по проекта, провеждането на процедура за избор на изпълнител, изборът на изпълнител, доставката на закупеното по проекта оборудване и т.н. не следва да са обособени като отделни дейности, а да са част от описанието/методологията за изпълнение на посочените по-горе дейности.

### 13.2. Недопустими дейности

Недопустими по процедурата са следните видове дейности:

• дейности, чието изпълнение е стартирало[[14]](#footnote-15) преди подаване на проектното предложение;

* дейности, извършени след изтичане на крайния срок за изпълнение на дейностите по проекта;

• дейности, които вече са финансирани от други публични източници;

* дейностите, свързани с въвеждане на възобновяеми източници (ВИ);
* дейности, за които не са заявени разходи в бюджета на проекта;
* услуги за постоянна или периодична дейност или обичайните оперативни разходи на предприятието, като например рутинните услуги за данъчни консултации, редовни юридически и счетоводни консултации или реклама;
* инвестиции за постигане на намаляване на емисиите на парникови газове от дейности, изброени в приложение I към Директива 2003/87/ЕО (Приложение О);
* закупуване на дълготрайни активи втора употреба;

• закупуване на компютърно оборудване и софтуер за административни нужди на предприятието;

• закупуване на дълготрайни материални активи и дълготрайни нематериални активи, които не са пряко свързани с постигане на целите на проекта и не са предназначени за общи, съвместни клъстерни дейности;

• дейности, свързани с разработване и въвеждане на базирани на ИКТ системи и приложения за управление на бизнеса като ERP системи, CRM системи, (MOM/MES системи), Business Intelligence или друг вид базирани на ИКТ системи и приложения за управление на бизнес процесите в предприятията;

• дейности за подобряване на функционалните характеристики на съществуващи сгради и производствени помещения чрез строително-монтажни работи (СМР);

• извършване на реклама;

• консултантски услуги за разработване на проектното предложение;

• закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части);

• закупуване или наемане на транспортни средства и съоръжения съгласно дефиницията в Приложение Н;

• дейности, свързани с транспортна и енергийна инфраструктура (в случай на помощ за иновационни клъстери);

• закриване на неконкурентоспособни въглищни мини (в случай на помощ за иновационни клъстери);

• закупуване на земя и сгради;

• извеждането от експлоатация или изграждането на атомни електроцентрали;

• инвестиции за постигане на намаляване на емисиите на парникови газове от дейности, изброени в приложение I към Директива 2003/87/ЕО;

• производството, обработката и продажбата на тютюн и тютюневи изделия;

• инвестиции в летищна инфраструктура;

• придобиването на товарни автомобили за сухопътен транспорт;

• всички дейности, които не са сред посочените като допустими в Условията за кандидатстване.

## 14. Категории разходи, допустими за финансиране:

При предоставяне на безвъзмездна финансова помощ по настоящата процедура ще бъдат взети под внимание само „допустимите разходи”, детайлно описани по-долу. Бюджетът (т. 5 от Формуляра за кандидатстване) представлява предварителна оценка на очакваните разходи и трябва точно да отговаря на стойността, посочена в проекта. Бюджетът представлява както предварителна оценка на очакваните разходи, така и максимален размер на допустимите разходи.

По време на оценката на проектните предложения е възможно да бъдат установени обстоятелства, които да налагат промяна в бюджета. Възможните изменения на бюджета **не могат** да доведат до увеличаване на сумата на исканата безвъзмездна помощ по настоящата процедура.

**ВАЖНО:** Във връзка със спазването на принципа за недопускане под никаква форма на реализиране на печалба от безвъзмездните финансови средства, печалбата подлежи на възстановяване[[15]](#footnote-16).

### 14.1. Условия за допустимост на разходите

За да бъдат допустими разходите по настоящата процедура за предоставяне на безвъзмездна финансова помощ трябва да отговарят на следните условия:

**1/** Да са необходими за изпълнението на проекта и да отговарят на принципите за добро финансово управление – икономичност, ефикасност и ефективност на вложените средства.

Разход, който не е обоснован,ще бъде премахнат от бюджета на проекта (т. 5 от Формуляра за кандидатстване) служебно от Оценителната комисия. В случаите, когато Оценителната комисия премахне всички разходи от бюджета на проекта, проектното предложение се отхвърля.

С оглед определяне на реалистичността на предвидените разходи за закупуване на дълготрайни активи, кандидатът следва да приложи към Формуляра за кандидатстване *оферта от производител или първи доставчик[[16]](#footnote-17)* за всяка отделна инвестиция в ДМА и/или ДНА с предложена цена от производителя/първия доставчик. Не следва да бъдат представяни оферти от лица и/или предприятия, които са пряко или косвено свързани с кандидата по смисъла на § 1 от Допълнителните разпоредби на Търговския закон и/или които са в конфликт на интереси с него по смисъла на чл. 61 от Регламент (ЕС, ЕВРАТОМ) № 2018/1046. В случаите, когато кандидатът (и след допълнително изискване) не е представил/не е представил в изискуемата форма посочените документи, съответният разход ще бъде премахнат от бюджета на проекта служебно от Оценителната комисия.

Горепосочените документи са индикативни и служат за оценка на реалистичността на заложените в бюджета на проектното предложение (т. 5 от Формуляра за кандидатстване) разходи за съответните активи. По тази причина в Приложение Ж кандидатите следва да посочат минимални технически и/или функционални характеристики на предвидените за закупуване ДМА/ДНА, без да указват марки, модели и други конкретни технически спецификации, които насочват към определени производители/доставчици. В случаите, когато кандидатът не е посочил минимални технически и/или функционални характеристики на тези активи или те не съответстват на посочените в *офертата от производител или първи доставчик*, съответният разход ще бъде премахнат от бюджета на проекта (т. 5 от Формуляра за кандидатстване) служебно от Оценителната комисия.

За да удостоверят, че представените от тях оферти за дълготрайни активи отговарят на изискването да са от производител или първи доставчик, кандидатите по процедурата следва да декларират обстоятелствата в Декларацията, че кандидатът е запознат с условията за кандидатстване и условията за изпълнение (Приложение Б). В допълнение към декларирането на обстоятелствата при подаване на проектното предложение, кандидатите следва да представят и Декларация от производител/оторизиращ документ, издаден от производителя на първия доставчик /договор за търговско представителство между производител и първи доставчик, от които да е видно, че е спазено изискването за предоставяне на оферта от производител или първи доставчик.

ВАЖНО: В случаите на по-специфична организация на търговска/дистрибуторска дейност, в резултат на която продуктите на даден производител се предлагат на територията на България чрез официални представители/оторизирани дистрибутори/оторизирани партньори, които нямат право на продажба на краен клиент, е допустимо оторизиращият документ или договора за търговско представителство да е издаден от тези официални представители/оторизирани дистрибутори/оторизирани партньори.

**В случаите, когато кандидатът (и след допълнително изискване) не е представил посочените документи, съответният разход за който се отнасят ще бъде премахнат от бюджета на проекта служебно от Оценителната комисия на етап Техническа и финансова оценка.**

За да удостоверят, че представените от тях оферти за дълготрайни активи отговарят на изискването да не са от лица и/или предприятия, пряко или косвено са свързани с кандидата по смисъла на § 1 от Допълнителните разпоредби на Търговския закон и/или които са в конфликт на интереси с него по смисъла на чл. 61 от Регламент (ЕС, ЕВРАТОМ) № 2018/1046, кандидатите по процедурата следва да декларират обстоятелството в Декларацията, че кандидатът е запознат с условията за кандидатстване и условията за изпълнение (Приложение Б).

Заложените разходи за дълготрайни активи следва да съответстват на представените пазарни цени като е допустимо увеличение до 10 % от стойността на представената оферта от производител *или първи* доставчик. При проверка на съответствието на цени в чуждестранна валута, ще се взима предвид курсът на БНБ към ………….

Оценката на допустимостта на разходите за придобиване на дълготрайни материални и нематериални активи, посочени в бюджета на проектните предложения (т. 5 от Формуляра за кандидатстване) ще бъде извършвана съгласно стойностния праг на същественост за дълготрайните материални и нематериални активи, определен в счетоводна политика на кандидата, в случай, че същата е представена. Ако кандидатът не е представил счетоводна политика, стойностният праг на същественост се определя съгласно чл. 50 и чл. 51 от ЗКПО (700 лева).

**2/** Да бъдат извършени след датата на сключване на административния договор за безвъзмездна финансова помощ и до изтичане на крайния срок, определен за представяне на финалния отчет за изпълнение на дейностите по проекта.

Разходооправдателните документи следва да бъдат издадени в периода на допустимост на разходите по процедурата – след датата на сключване на административния договор за безвъзмездна финансова помощ и до изтичане на крайния срок, определен за подаване на междинния/финален отчет.

**3/** Да са в съответствие с видовете разходи, включени в административния договор за предоставяне на безвъзмездна помощ.

**4/** За разходите да е налична адекватна одитна следа, включително да са спазени изискванията за съхраняване на документите по чл. 140 от Регламент (ЕС) № 1303/2013.

**5/** Да са действително платени от страна на бенефициента (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта. Разходи, подкрепени с протоколи за прихващане, не се считат за допустими.

**6/** Да са отразени в счетоводната документация на бенефициента чрез отделни счетоводни аналитични сметки или в отделна счетоводна система.

**7/** Да могат да се установят и проверят, да бъдат подкрепени от оригинални разходооправдателни документи.

**8/** Да са за дейности, определени и извършени под отговорността на Управляващия орган и съгласно критериите за подбор на операции, одобрени от Комитета за наблюдение.

**9/** Да са за реално доставени продукти и извършени услуги.

Бюджетът (т. 5 от Формуляра за кандидатстване) трябва да отразява допустимите разходи, които са свързани с изпълнението на проекта. По настоящата процедура са недопустими разходите за възстановим ДДС във връзка с изпълнението на проекта. Недопустимите разходи за възстановим ДДС няма да се считат за собствено съфинансиране от страна на бенефициента. Относно третирането на ДДС следва да се запознаете с Указанието на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020 (Приложение Р към Условията за изпълнение).

### 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) № 1301/2013 на Европейския парламент и Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) № 1080/2006, Регламент (ЕС) № 1303/2013 на Европейския парламент и Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета и ПМС № 189/2016 г. за приемане на национални правила за допустимост на разходите по оперативните програмите, съфинансирани от Европейските структурни и инвестиционни фондове (ЕСИФ), за програмен период 2014-2020 г., Закона за управление на средствата от Европейските структурни и инвестиционни фондове (ЗУСЕСИФ), както и всички други законови и подзаконови нормативни актове от приложимото право на Европейския съюз и българското законодателство и настоящите Условия за кандидатстване.

**Допустими по процедурата са следните видове разходи:**

**Компонент 1: Подкрепа за укрепване на иновационния и научно-изследователския потенциал на клъстера и създаване на сътрудничества:**

1) Разходи за възнаграждения (вкл. здравни и осигурителни вноски за сметка на работодателя) на иновационния и научно-изследователския персонал на клъстера - до 150 000 лв.

**ВАЖНО:** Разходите за възнаграждения са допустими за квалифициран персонал, нает единствено на трудов договор за минимум 4 работни часа на ден.

Размерът на брутната работна заплата за 8 часов работен ден **не трябва** да надвишава 2 000 лв[[17]](#footnote-18). Размерът на възнаграждението на персонал, нает за по-малко от 8 часа, следва да бъде пропорционално на това на персонал, нает за 8 часа.

Разходите за възнаграждения следва да бъдат определени на месечна база. Общият размер на брутната работна заплата, здравните и осигурителни вноски за сметка на работодателя за 8 часов работен ден не трябва да надвишава общо 2 433 лева на месец.

Разходите за полагаем платен годишен отпуск са допустими за периода на изпълнение на дейностите по проекта и до размера на основния платен годишен отпуск посочен в чл. 155 от Кодекса на труда.

**ВАЖНО:** В т. 9 „Екип“ от Формуляра за кандидатстване, кандидатите следва задължително да включат информация за изискванията по отношение на:

- образование;

- квалификация;

- професионален опит;

- функции (отговорности и задължения) и

- период на заетост,

на иновационния и научно-изследователския персонал на клъстера. В случай че преди сключване на административния договор за безвъзмездна финансова помощ или по време на изпълнение на проекта настъпят промени в наетия със средства по проекта персонал, кандидатите следва да го заменят с персонал, който има еквивалентни образование, квалификация, професионален опит, функции (отговорности и задължения) и период на заетост на посочените във Формуляра за кандидатстване.

2) Разходи за материали и окомплектовка за извършване на иновационната и научно-изследователската дейност, представляващи стоково-материални запаси (напр. материали необходими извършване на измерване и изпитване, окомплектовка за изпитателни лаборатории, производствени центрове, тренировъчни центрове и др) – до 25 000 лв.

3) Разходи за участие в обмяна на опит и добри практики за иновационния и научно-изследователския персонал на клъстера – разходи за такси за участие в посочените събития и разходи за командировки (пътни, дневни и квартирни);

4) Разходи за участие в семинари, обучения, конференции, информационни събития, обмяна на опит и добри практики за иновационния и научно-изследователския персонал на клъстера – разходи за такси за участие в посочените събития и разходи за командировки (пътни, дневни и квартирни).

5) Разходи за наем на работни помещения на иновационния и научно-изследователския персонал на клъстера - до 25 000 лв.;

6) Разходи за участие в специализирани обучения в страната и чужбина за повишаване на капацитета на иновационния и научно-изследователския персонал на клъстера за създаване на сътрудничества – разходи за такси за участие, разходи за командировки (пътни, дневни и квартирни) на научноизследователския персонал на клъстера и на организации-членове на клъстера;

7) Разходи за установяване и насърчаване на сътрудничеството с други иновационни клъстери, включително в други страни и изграждане на транснационални клъстерни връзки – разходи за командировки (пътни, дневни и квартирни) на представители на иновационния и научно-изследователския персонал на клъстера и на организации-членове на клъстера;

8) Разходи за представяне на иновационните продукти/услуги предлагани от клъстера в национални и международни изложения и панаири – разходи за такси за участие, разходи за наем на изложбена площ, разходи за транспортиране на експонати, разходи за командировки (пътни, дневни и квартирни);

**ВАЖНО:** Кандидатите следва да обосноват необходимостта от извършване на разходите по т. 2-8 в т. 7 от Формуляра за кандидатстване, като в противен случай Оценителната комисия служебно премахва съответните разходи от бюджета на проекта (т. 5 от Формуляра за кандидатстване). Всички посочени в т. 2-8 разходи следва да бъдат заложени като обща сума в един самостоятелен бюджетен ред и да са в размер общо до 100 000 лв.

Разходите за командировки в страната са допустими при спазване на изискванията на Наредбата за командировки в страната. Максималният размер на разходите за дневни и квартирни при командировки в чужбина не следва да превишава размера, указан в Приложение 2 на Наредбата за служебните командировки и специализации в чужбина. Кандидатите следва да имат предвид, че спазването на изискванията по отношение на максималните размери на разходите за командировки, съгласно посочените наредби, ще бъде проверявано на етап изпълнение.

9) Разходи за разработване на иновационна стратегия на клъстера, в случай че клъстерът няма разработена такава - до 10 000 лв.

10) Разходи за консултантски услуги преди стъпването на нов пазар – патенти проучвания, изследвания и информация за таргeтираните пазари по отношение на предлагани нови или съществуващи продукти и/или услуги - до 5 000 лв.

11) Разходи за популяризиране на името (марката) на клъстера и на неговите продукти/услуги – изготвяне и отпечатване на брошури и информационни материали и интернет страница за дейността на клъстера и информационни бази данни за дейността на клъстера – до 10 000 лв.

12) Разходи за придобиване на европейски клъстерен лейбъл (етикет), издаден от Европейския секретариат за клъстерни анализи (European Secretariat for Cluster Analysis)- до 3 000 лв.

**ВАЖНО:** В случай че кандидатът е заявил разходи за придобиване на европейски клъстерен лейбъл (етикет) и не придобие такъв в рамките на изпълнението на проеката, бенефициентът следва да възстанови предоставените му средства за разхода със съответната законова лихва.

13) Разходи за визуализация на проекта – до 2 000 лв.

14) Разходи за одит на проекта – допустими са за проекти със стойност на безвъзмездната финансова помощ над 750 000 евро (1 466 872,5 лв.) – до 10 000 лв.

**ВАЖНО:** Разходите по Компонент 1 общо следва да бъдат **до 50% от общите допустимите разходи по проекта.**

Разходите за командировки са допустими при спазване на изискванията на Наредбата за командировки в страната и Наредбата за служебните командировки и специализации в чужбина. Максималният размер на разходите за дневни и квартирни при командировки в чужбина не следва да превишава размера, указан в Приложение 2 на Наредбата за служебните командировки и специализации в чужбина.

**Компонент 2: Развитие на иновационни клъстери (вкл. споделена инфраструктура и ноу-хау)**

1) Разходи за придобиване на дълготрайни материални активи (ДМА) за общи (съвместни) клъстерни дейности – закупуване на уреди за измерване и изпитване, машини, съоръжения и обурудване за изпитателни лаборатории, производствени центрове, тренировъчни центрове, оборудване за зали за обучения и др.;

2) Разходи за придобиване на дълготрайни нематериални активи (ДНА)[[18]](#footnote-19) за общи (съвместни) клъстерни дейности – специализирани програмни продукти, патенти, лицензи, „ноу хау”, търговски марки, акредитация, сертификация и др. – до 50 000 лв.;

**ВАЖНО:** Разходите по Компонент 2 следва да бъдат **поне 50% от общите допустимите разходи по проекта**.

В случай че в рамките на процеса по оценка на проектното предложение се установят обстоятелства, които правят недопустим даден разход, същият се премахва служебно от Оценителната комисия.

**ВАЖНО:** Дълготрайните материални и нематериални активи, придобити със средства по проекта, следва да бъдат използвани единствено в стопанския обект, който получава помощта, да бъдат амортизируеми, да бъдат закупени при пазарни условия от трети страни, несвързани с купувача и да бъдат включени в активите на предприятието, получаващо помощта, съгласно приложимите счетоводни стандарти, както и да останат свързани с проекта, за който е предоставена помощта, за период от минимум пет години или три години в случай на МСП от окончателното плащане.

Допустимо е и придобиването на посочените активи чрез договор за краткосрочен **финансов лизинг,** в който се съдържа задължението бенефициентът да закупи актива след изтичането на договора за лизинг, но не по-късно от крайния срок на изпълнение на проекта. Придобиването чрез финансов лизинг е допустимо при спазване на условията на чл. 18, ал. 1 и ал. 3 на ПМС № 189/2016 г.[[19]](#footnote-20) и чл. 14, пар. 6 от Регламент на Комисията (ЕС) № 651/2014. Бенефициентът може да придобие собствеността върху даден актив или чрез договор за финансов лизинг или чрез договор за покупка.

Разходите за визуализация на подкрепата по ЕСИФ са допустими за финансиране по настоящата процедура. Повече информация относно приложимите мерки за визуализация и публичност може да бъде намерена в т. 3 на Условията за изпълнение. Пълният набор от мерки за информиране и публичност, които бенефициентите могат да прилагат при изпълнение на проекти, финансирани от Европейския фонд за регионално развитие (ЕФРР), се съдържа в „Единния наръчник на бенефициента за прилагане на правилата за информация и комуникация" 2014-2020[[20]](#footnote-21).

**ВАЖНО:** В случай че в резултат на извършването на даден разход ще бъдат осъществени допустима (съгласно т. 13.1 от Условията за кандидатстване) и недопустима дейност (съгласно т. 13.2 от Условията за кандидатстване) или дейност, която се осъществява в недопустими сектори съгласно т. 11.2 на Условията за кандидатстване, то този разход ще бъде изцяло премахнат от бюджета на съответното проектно предложение.

### 14.3. Недопустими разходи

**Недопустими** по процедурата са следните видове разходи:

• Разходи за възнаграждения на персонал, който не представлява част от иновационния и научно-изследователския персонал на клъстера

• разходи за дейности, които са започнати[[21]](#footnote-22) и/или физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него;

• разходи, свързани с въвеждане на възобновяеми източници (ВИ);

• разходи за услуги за постоянна или периодична дейност или обичайните оперативни разходи на предприятието, като например рутинните услуги за данъчни консултации, редовни юридически и счетоводни консултации или реклама;

* разходи за инвестиции за постигане намаляване на емисиите на парникови газове от дейности, изброени в приложение I към Директива 2003/87/ЕО (Приложение О)[[22]](#footnote-23)

• разходи за дълготрайни активи втора употреба;

• разходи за закупуване на дълготрайни материални активи и дълготрайни нематериални активи, които не са пряко свързани с постигане на целите на проекта и не са предназначени за общи, съвместни клъстерни дейности;

• разходи за закупуване на компютърно оборудване и софтуер за административни нужди на предприятието;

• разходи за патенти, лицензи, ноу- хау или друга интелектуална собственост, различни от допустимите разходи за ДНА, посочени в т. 14.2. от Условията за кандидатстване;

• разходи, свързани с разработване и въвеждане на базирани на ИКТ системи и приложения за управление на бизнеса като ERP системи, CRM системи, (MOM/MES системи), Business Intelligence или друг вид базирани на ИКТ системи и приложения за управление на бизнес процесите в предприятията;

• разходи за подобряване на функционалните характеристики на съществуващи сгради и производствени помещения чрез строително-монтажни работи (СМР);

• разходи за реклама – включително и не само публикуване на обяви в периодични издания, изработка, разпространение и излъчване на рекламни спотове (радио и телевизионни) и др. различни от тези, които бенефициентите могат да прилагат при изпълнение на проекти, финансирани от ЕСИФ и посочени в „Единния наръчник на бенефициента за прилагане на правилата за информация и комуникация" 2014-2020;

• разходи за застраховки на закупеното оборудване;

• разходи за банкови такси и комисионни;

• непредвидени разходи (глоби, санкции, неустойки, лихви по търговски вземания/задължения и др.);

• разходи за закупуване на земя и сгради;

• разходи за консултантски услуги за разработване на проектното предложение;

• разходи за консултантски, юридически и счетоводни услуги от общ характер;

• принос в натура;

• загуби от обмяна на валута;

• разходи за възстановим ДДС;

• разходи за суровини, материали, полуобработени компоненти, консумативи за производството, резервни части, имащи характер на стоково-материални запаси, различни от допустимите разходи за окомплектовка и материали, посочени в т. 14.2. от Условията за кандидатстване;

• разходи за закупуване или наемане на транспортни средства и съоръжения съгласно дефиницията в Приложение Х;

* разходи за транспортна[[23]](#footnote-24) и енергийна инфраструктура[[24]](#footnote-25) (в случай на помощи за иновационни клъстери);
* разходи за закриване на неконкурентоспособни въглищни мини (в случай на помощи за иновационни клъстери);

• разходи за извеждането от експлоатация или изграждането на атомни електроцентрали;

• разходи за производството, обработката и продажбата на тютюн и тютюневи изделия;

• разходи за инвестиции в летищна инфраструктура;

• разходи за придобиването на товарни автомобили за сухопътен транспорт;

• всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които, от представеното описание, не може да се прецени за коя дейност се отнасят и дали тази дейност е допустима.

## 15. Допустими целеви групи:

По процедурата ще бъде приложена специфична тематична фокусираност в съответствие с приоритетите на ИСИС. По настоящата процедура ще се подкрепят изключително проекти, чието изпълнение води до разработване на продукт (стока или услуга) или процес, попадащи в рамките на изброените по-долу приоритетни направления на тематичните области на ИСИС.

• **ИКТ и информатика:**

− производства, включително Fabless, особено на създадени в България продукти, устройства и системи;

− ИКТ подходи в машиностроене, медицина и творчески индустрии (във връзка с другите три тематични области), вкл. дигитализация на културно-историческо наследство, развлекателни и образователни игри, теле-медицина и теле-грижа и „имбедид” софтуер;

− 3D дигитализация, визуализация и прототипиране;

− Big Data, Grid and Cloud Technologies;

− безжични сензорни мрежи и безжична комуникация/управление;

− езикови технологии;

− уеб, хибридни и „native“ приложения, уеб базирани приложения за създаване и експлоатиране на нови услуги и продукти;

− използване на нови възможности във връзка с аутсорсинг и ИКТ-базирани услуги и системи.

• **мехатроника и чисти технологии:**

− производство на базови елементи, детайли, възли и оборудване, вграждани като част от мехатронен агрегат или самостоятелно съставляващи такъв агрегат;

− машиностроене и уредостроене, вкл. части, компоненти и системи, с акцент върху транспорта и енергетиката;

− инженеринг, реинженеринг и продължаване на жизнения цикъл на индустриални машини, уреди и системи;

− системи за автоматизирано и софтуерно подпомагано управление с приложение в производството;

− роботизирани системи и автоматизация на процеси, в т.ч. вграждане на ВЕИ, 3-D моделиране, системи за инструментална екипировка;

− създаване на съвременни информационни комплекси за автономни енергийни системи;

− проектиране и производство на високо-технологични продукти и/или участие в над-национална производствена верига, вкл. в аеро-космическата индустрия;

− био-мехатроника;

− интелигентни системи и уреди, „интелигентни домове“ – „интелигентни градове“;

− синя икономика – технологии за развитие;

− чисти технологии с акцент върху транспорта и енергетиката (съхранение, спестяване и ефективно разпределение на енергия, електрически превозни средства и еко-мобилност, водород-базирани модели и технологии, безотпадни технологии, технологии и методи за включване на отпадъчни продукти и материали от производства в други производства).

**• индустрия за здравословен живот и биотехнологии[[25]](#footnote-26):**

− методи за чисто производство, съхранение, преработка и достигане до крайния потребител на специфични български съставки, средства и продукти (вкл. кисело мляко, мед и пчелни продукти, хляб, вино, млечни и месни продукти, етерични масла, бира, билки и билкови продукти, козметични средства и продукти);

− производство на специализирани храни и напитки (бебешки и детски, „космически“ храни);

− производство на инструменти, оборудване, консумативи за медицинска и дентална диагностика и терапия и/или участие в над-национална производствена верига;

− персонална медицина, диагностика и индивидуална терапия, лечебни и лекарствени форми и средства;

− медицински и лечебен туризъм с акцент върху възможностите за персонализация (немасов, а персонален туризъм);

− нано-технологии в услуга на медицината;

− био-технологии с пряко приложение за здравословен начин на живот;

− приложение на нови методи и технологии в устойчивото ползване на речни и морски ресурси;

− производство на инсталации за добиване на екологично чиста електроенергия и промишлена вода;

− зелена икономика.

**• нови технологии в креативните и рекреативните индустрии:**

− културните и творческите индустрии (според дефиниция на ЕК: архитектура, архивно дело и библиотекарство, артистични занаятчийство, аудио-визуални форми (филми, ТВ, видео игри и мултимедия), културно наследство, дизайн, вкл. моден дизайн, фестивали, музика, сценични и визуални изкуства, издателска дейност, радио;

− компютърни и мобилни приложения и игри с образователен, маркетинг и/или развлекателен характер;

− алтернативен (селски, еко-, културен и фестивален) и екстремен туризъм и спорт (за стимулиране на несезонен, немасов, а постоянен нишов туризъм);

− производство на стоки и съоръжения с пряко приложение в тези сфери (напр. национални (регионални) носии, велосипеди, стени за катерене и др. стоки за алтернативни и екстремни спортове, костюми, декори, материали за исторически възстановки, специализирана екипировка и оборудване, печатни издания.

Приоритет ще бъде даден на проекти, които:

- попадат в приоритетните тематични области, изведени на база на регионалната специализация, заложена в ИСИС, одобренa с Решение на Министерски съвет № 857 от 03.11.2015 г. Съгласно одобрената ИСИС, публикувана на страницата на Министерство на икономиката (<http://www.mi.government.bg/bg/themes/inovacionna-strategiya-za-inteligentna-specializaciya-na-republika-balgariya-2014-2020-g-i-proces-na-i-1470-0.html>), са определени следните приоритетни тематични области:

|  |  |  |  |  |  |
| --- | --- | --- | --- | --- | --- |
| **СЗР** | **СЦР** | **СИР** | **ЮЗР** | **ЮЦР** | **ЮИР** |
| Мехатроника и чисти технологии | Мехатроника и чисти технологии | Мехатроника и чисти технологии | Информатика и ИКТ | Информатика и ИКТ | Нови технологии в креативните и рекреативните индустрии |
| Здравословен начин на живот и биотехнологии | Здравословен начин на живот и биотехнологии | Здравословен начин на живот и биотехнологии | Нови технологии в креативните и рекреативните индустрии | Мехатроника и чисти технологии | Мехатроника и чисти технологии |
| Нови технологии в креативните и рекреативните индустрии | Информатика и ИКТ | Нови технологии в креативните и рекреативните индустрии | Здравословен начин на живот и биотехнологии | Здравословен начин на живот и биотехнологии | Здравословен начин на живот и биотехнологии |

- проекти на кандидати, които са регистрирани (имат седалище) и се изпълняват на територията на определени области в страната (изрично посочени в критерий V.2 „Регионална приоритизация на проекти“ от критериите за техническа и финансова оценка)[[26]](#footnote-27).

## 16. Приложим режим на минимални/държавни помощи:

**Компонент 1**

**Помощ „de minimis”** съгласно Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“.

Максималният размер на помощта за едно и също предприятие[[27]](#footnote-28), заедно с другите получени минимални помощи, не може да надхвърля левовата равностойност на 200 000 евро[[28]](#footnote-29) за период от три бюджетни години (две предходни плюс текущата година).

Предоставената помощ по Елемент Б може да се кумулира с помощ de minimis,:

* предоставена съгласно Регламент (ЕС) № 360/2012 на Комисията до тавана, установен в посочения регламент.
* предоставена съгласно други регламенти за помощ de minimis, до съответния таван, определен в член 3, параграф 2 от Регламент (ЕС) № 1407/2013 на Комисията.

**Компонент 2**

**Помощи за иновационни клъстери** съгласно чл. 27 от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014).

Максимално допустимия размер на помощта по чл. 4, пар. 1, буква „к“ от Регламент на Комисията (ЕС) № 651/2014 e 7,5 млн. евро за иновационен клъстер.

Всеки договор за предоставяне на безвъзмездна финансова помощ при приложим режим „помощи за иновационни клъстери“ по настоящата процедура (схема за помощи за иновационни клъстери) представлява индивидуална помощ по смисъла на чл. 2, пар. 14, ii) от Регламент на Комисията (ЕС) № 651/2014.

Безвъзмездната финансова помощ по процедурата може да се натрупва с всякаква друга държавна помощ, ако установимите разходи са различни съгласно чл. 8, ал. 3, б. а) от Регламент на Комисията (ЕС) № 651/2014. Освен това, по процедурата не е допустимо финансирането на проекти, за които е ползвана друга държавна помощ за същите допустими разходи (които се припокриват частично или напълно). Посочените в т. 9. 1) и 2) от настоящите условия прагове не могат да бъдат заобикаляни чрез изкуствено разделяне на проекти със сходни характеристики и бенефициенти.

проекти могат да бъдат заобикаляни чрез изкуствено разделяне на проекти със сходни характеристики и бенефициенти. Спазването на праговете ще бъде проверявано чрез Декларацията за държавни/минимални помощи (Приложение Г и свързаните с него Приложение 1 и Приложение 2), като кандидатите носят отговорност за декларираните данни.

Данните за получени държавни/минимални помощи следва да бъдат надлежно посочени от кандидатите в Декларацията за държавни/минимални помощи, попълнена по образец (Приложение Г и свързаните с нея Приложения 1 или Приложение 2). Държавната помощ се счита за получена от момента на сключване на договора за нейното предоставяне. В случай че след подаване на проектното предложение настъпи промяна по отношение на получената държавна/минимална помощ, кандидатът следва да уведоми писмено УО в срок от 5 работни дни.

При определяне дали е спазен максимално допустимият размер и съответно интензитет на помощта съгласно т. 9 и т. 10 от настоящите Условия за кандидатстване, ще се взема предвид както размера на държавната/минималната помощ, за която се кандидатства, така и общият размер на вече получена държавна/минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.

Допълнително, кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

Съгласно чл. 38 от Закона за държавните помощи възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Съгласно чл. 37 от Закона за държавните помощи неправомерно получената минимална помощ представлява публично вземане, което се установява от администратора на помощ (Управляващия орган на ОПИК) чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на изпълнение на административните договори за безвъзмездна финансова помощ.

След публикуване на настоящите Условия за кандидатстване не са допустими изменения, които могат да повлияят на съответствието на настоящата процедура с изискванията на Регламент на Комисията (ЕС) № 651/2014 или на Регламент на Комисията (ЕС) № 1407/2013.

## 17. Хоризонтални политики:

По настоящата процедура следва да е налице съответствие на проектните предложения със следните принципи на хоризонталните политики на ЕС:

− равнопоставеност и недопускане на недискриминация - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в т. 11 от Условията за кандидатстване, независимо от техния пол, етническа принадлежност или вид увреждане.

− устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.

В т. 11 от Формуляра за кандидатстване, поле …. „Съответствие на проекта с хоризонталните политики на ЕС“ кандидатите следва да представят информация за съответствието на проектното предложение с посочените принципи.

Прилагането на заложените в проекта принципи ще се проследява както на етап оценка на проектните предложения, така и на етап изпълнение на проектите

## 18. Минимален и максимален срок за изпълнение на проекта:

Продължителността на изпълнение на всеки проект не следва да надвишава **24 /двадесет и четири/ месеца**, считано от датата на влизане в сила на административния договор за предоставяне на безвъзмездна финансова помощ.

## 19. Ред за оценяване на концепциите за проектни предложения:

Неприложимо

## 20. Критерии и методика за оценка на концепциите за проектни предложения:

Неприложимо

## 21. Ред за оценяване на проектните предложения:

Подборът на проектни предложения по настоящата процедура ще се основава на принципа на финансиране, основано на нуждите – съответствие с основните предизвикателства пред бизнеса/икономиката, идентифицирани в Споразумението за партньорство, стратегията на ОПИК и приложимите стратегически документи.

В тази връзка, критериите за допустимост и за техническа и финансова оценка по настоящата процедура са насочени към разрешаване на предизвикателствата, свързани с:

- ниската степен на иновативност на дейността на българските предприятия;

- малки по обем и неефективни инвестиции в иновации.

Оценката и класирането на проектните предложения по настоящата процедура се извършват от Оценителна комисия, определена с акт на Ръководителя на Управляващия орган. Всички проектни предложения, подадени в срок, се оценяват в съответствие с Критериите и методологията за оценка на проектните предложения по процедурата, посочени в т. 22 и Приложение И към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите проектни предложения с изключение на случаите по чл. 26, ал. 7 от ЗУСЕСИФ.

Оценката на проектните предложения включва:

**Етап 1:** Оценка на административното съответствие и допустимостта;

**Етап 2:** Техническа и финансова оценка.

### 21.1. Оценка на административното съответствие и допустимостта

В процеса на оценка на административното съответствие и допустимостта на проектните предложения по процедурата, ще бъде проверявано дали:

- проектното предложение се отнася за обявената процедура за подбор на проекти;

- налице са всички документи, представени и попълнени съгласно изискванията, посочени в т. 24 от настоящите Условия за кандидатстване;

- въз основа на Формуляра за кандидатстване и представените документи е налице съответствие на кандидатите и проектните дейности с критериите за допустимост, посочени в Условията за кандидатстване.

Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.

След приключване на оценката на административното съответствие и допустимостта, на интернет страницата на Управляващия орган (www.opic.bg) и в ИСУН 2020 (в случай че подобна функционалност е налична) се публикува списък на проектните предложения, които не се допускат до техническа и финансова оценка, като се посочват и основанията за недопускане. За недопускането на всеки от кандидатите, включени в списъка, се съобщава само и единствено чрез ИСУН 2020 чрез модул „Комуникация“. Този начин на уведомяване е предвиден в чл. 27, ал. 2, изречение първо от Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН (приета с ПМС № 243 от 20.09.2016 г., обн., ДВ, бр. 76 от 30.09.2016 г, посл. изм., бр. 54 от 29.06.2018 г.). За дата на получаване на съобщението от кандидата се счита датата на изпращането му чрез ИСУН 2020, независимо дали е получено уведомление на електронния адрес, асоцииран към профила на кандидата. Управляващият орган не носи отговорност, ако кандидатите не получават уведомления за кореспонденцията с Управляващия орган. Кандидатите, чиито проектни предложения са включени в списъка, могат да подадат писмени възражения пред Ръководителя на Управляващия орган в едноседмичен срок от съобщаването посредством ИСУН 2020. Към възражението не могат да се представят нови документи, които не са били част от първоначално представеното проектно предложение и/или не са допълнени по реда на т. 24 от настоящите Условия. Ръководителят на Управляващия орган се произнася по основателността на възражението в едноседмичен срок от неговото получаване като може да върне проектното предложение за техническа и финансова оценка или да прекрати производството по отношение на съответния кандидат.

**ВАЖНО:** Управляващият орган няма да разглежда повторни и/или допълнителни възражения от кандидатите, включени в списъка на проектните предложения, които не се допускат до техническа и финансова оценка, ако са изпратени след срока по чл. 34, ал. 3 от ЗУСЕСИФ и чл. 18, ал. 4 от ПМС 162/2016 г.

### 21.2. Техническа и финансова оценка

Техническата и финансова оценка се извършва само за проектните предложения, които са преминали успешно оценка на административното съответствие и допустимостта.

Критериите за техническа и финансова оценка на проектните предложения са обособени в раздели и подраздели, както е указано в Таблицата с критериите за техническа и финансова оценка, по-долу. Критериите за техническа и финансова оценка на проектните предложения по процедурата са подробно указани в Приложение И към Условията за кандидатстване.

Техническата оценка и финансовата оценка на проектните предложения включва и проверка и оценка на реалистичността, ефективността и допустимостта на всички предвидени дейности и разходи.

В случай че в процеса на техническа и финансова оценка Оценителната комисия установи наличието на:

- недопустими дейности и/или разходи;

- несъответствие между предвидените дейности и видовете заложени разходи;

- дублиране на разходи;

- неспазване на заложените в Условията за кандидатстване правила или ограничения по отношение на заложени процентни съотношения/прагове на разходи,

- несъответствие с правилата за държавните или минималните помощи или друг вид несъответствие,

това може да доведе до корекции в бюджета на проектното предложение (т. 5 от Формуляра за кандидатстване). Следва да се има предвид, че промените в бюджета не могат да доведат до увеличаване на размера на безвъзмездната финансова помощ. Поради това, в интерес на кандидата е да планира дейности и да представи бюджет, реалистични и ефективни от гледна точка на целта на проекта и планираните разходи.

По време на оценката предложените в бюджета на проекта индикативни цени за инвестиции в дълготрайни активи ще подлежат на проверка от страна на Оценителната комисия по отношение на тяхната реалистичност спрямо посочените цени в приложените оферти на производители/първи доставчици.

В случай че по време на финансовата оценка се установи надвишаване на интензитета на безвъзмездната финансова помощ и/или максималния размер на безвъзмездната финансова помощ и/или друг вид ограничения, определени в настоящите Условия за кандидатстване, Оценителната комисия служебно го намалява до максимално допустимия интензитет и/или размер.

В случай че по време на финансовата оценка се установи наличие на недопустими разходи или на разходи, които не са съпоставими с пазарните цени за аналогични активи, Оценителната комисия служебно коригира/премахва съответните разходи от бюджета на проекта (т. 5 от Формуляра за кандидатстване). Ако служебно бъдат премахнати всички заявени разходи, проектното предложение се отхвърля.

Корекциите в бюджета са финалният етап от техническата и финансова оценка на проектните предложения. Корекции в бюджета при несъответствие между предвидените дейности (описани в т. 7 от Формуляра за кандидатстване) и видовете заложени разходи (описани в т. 5 от Формуляра за кандидатстване), както и в случай на дублиране на разходи, ще се извършва след като се изиска допълнителна пояснителна информация от кандидата, като срокът за представянето ѝ е не е по-кратък от една седмица от датата на получаване на искането

Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности и подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ.

Извън тази проверка е възможно да бъдат установени и други обстоятелства, които да изискват допълнителна пояснителна информация или документ от кандидатите относно декларираните обстоятелства и представените документи, съгласно т. 24 от Условията за кандидатстване. Тази възможност не може да води до подобряване на качеството на проектното предложение и до нарушаване на принципите по чл. 29, ал. 1, т. 1 и 2 от ЗУСЕСИФ. Допълнителни разяснения и документи от кандидатите могат да бъдат изискани като за целта ще бъде предоставян срок не по-кратък от една седмица от датата на получаване на искането за предоставяне на допълнителни разяснения/документи. Исканията за представяне на допълнителни документи и разяснения ще се изпращат през ИСУН 2020 чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Независимо от посочената функционалност, с която разполага системата ИСУН 2020 кандидатът следва да има ангажимент да проверява профила си в ИСУН 2020 ежедневно. В тази връзка е необходимо кандидатите да разполагат винаги с достъп до електронния адрес, към който е асоцииран профила в ИСУН 2020. За дата на получаване на искането за документи/информация се счита датата на изпращането му чрез ИСУН 2020, независимо дали е получено уведомление на електронния адрес, асоцииран към профила на кандидата. Подавайки електронно проектно предложение, кандидатът се съгласява комуникацията по време на оценката да става единствено посредством ИСУН2020, в профила от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка. Отговорност на кандидата е да проверява регулярно по своя инициатива профила си в ИСУН2020 за наличието на съобщения, отправени към него по повод и във връзка с производството по предоставяне на безвъзмездна финансова помощ. Кандидатът представя допълнителните разяснения и/или документи по електронен път чрез ИСУН 2020.

Допълнителна информация може да бъде предоставена само по искане на оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание.

Техническият процес свързан с представянето на допълнителна информация/документи е описан в Ръководството за потребителя за модул “Е-кандидатстване” в ИСУН 2020 (от 14 май 2016 г.)[[29]](#footnote-30).

## 22. Критерии и методика за оценка на проектните предложения:

|  |  |
| --- | --- |
| **Критерии** | |
| **I. Основни характеристики на клъстера** | **21** |
| 1. Брой членове на клъстера[[30]](#footnote-31), реализирали печалба през 2018 г. | 5 |
| 2. Вид членове на иновационния клъстер | 7 |
| 3. Управленски капацитет на иновационния клъстер | 5 |
| 4. Структура и потенциал за развитие на клъстера | 4 |
| **II. Сътрудничество на иновационния клъстер** | **17** |
| 1. Участие на иновационния клъстер в проекти, финансирани от донорски програми | 5 |
| 2. Участие на иновационния клъстер в клъстерни мрежи и партньорства | 6 |
| 3. Търговска марка и бранд на иновационния клъстер | 4 |
| 4. Европейски клъстерен лейбъл | 2 |
| **III. Иновационен капацитет на клъстера и неговите членове** | **27** |
| 1. Стратегически документ на иновационния клъстер | 3 |
| 2. Права по индустриална собственост, по отношение на които иновационният клъстер и/или членовете му като юридически лица или чрез управителя им са първоначален заявител/изобретател | 8 |
| 3. Съвместни НИРД проекти с участието на поне две фирми от иновационния клъстер | 5 |
| 4. Научно-изследователска и развойна дейност на фирми, членове на иновационния клъстер | 6 |
| 5. Опит на фирми, членове на иновационния клъстер в реализацията на иновативни продукти (стока или услуга) и иновативни процеси | 5 |
| **IV. Новост и пазарна приложимост на разработваната иновация от иновационния клъстер** | **20** |
| 1. Новост на разработваната иновация от иновационния клъстер | 7 |
| 2. Пазарна приложимост на разработваната иновация | 8 |
| 3. Подкрепяната по проекта иновация е резултат от съвместна дейност на членовете на иновационния клъстер | 5 |
| **V. Приоритизиране на проекти** | **12** |
| 1. Регионална специализация съгласно ИСИС | 2 |
| 2. Регионална приоритизация на проекти | 6 |
| 3. Участие в процедури по ОПИК | 4 |
| **VI. Реалистичност на разходите по проекта** | **3** |
| 1. Реалистичност на разходите по проекта | 3 |
| **Общ брой точки** | **100** |

**ВАЖНО:** Преценката по отношение на критериите в раздели I, II и III ще бъде извършвана към 31.12.2018 г.

**ВАЖНО:** С оглед на коректната оценка на проектните предложения по критерий V.1. „Регионална специализация съгласно ИСИС“ за регион на изпълнение на проекта се приема регионът с най-голям дял на заложени разходи в бюджета. В случай че проектът се изпълнява в повече от една от тематичните области на ИСИС, ще бъде определена основната тематична област въз основа на информацията, посочена от кандидата във Формуляра за кандидатстване. Закупените по проекта дълготрайни материални и нематериални активи следва да бъдат използвани в съответния регион и да останат свързани с този регион за срок от минимум три години.

Проектните предложения, получили минимум 60 точки на етап „Техническа и финансова оценка”, се класират в низходящ ред съобразно получената оценка. За финансиране се предлагат всички или част от проектите по реда на класирането до покриване на размера на бюджета. Техническата и финансовата оценка на проектните предложения се извършват чрез директно въвеждане на класирането и мотивите за него в ИСУН.

В случай че дадено проектно предложение получи „0“ точки по показател VI.1. „Реалистичност на разходите по проекта“ проектното предложение се отхвърля.

За проектни предложения, които са получили еднакъв средноаритметичен брой точки на етап „Техническа и финансова оценка“, класирането ще се извърши по следния начин: Проектните предложения ще бъдат класирани съобразно получения брой точки по раздел III „Иновационен капацитет на клъстера и неговите членове“. В случай че проектните предложения имат равен брой точки по посочения раздел, същите ще бъдат класирани съобразно получения брой точки по раздел IV „Новост и пазарна приложимост на разработваната иновация от иновационния клъстер“. В случай че проектните предложения имат равен брой точки и по този раздел същите ще бъдат класирани съобразно получения брой точки по раздел I „Основни характеристики на клъстера“. В случай че проектните предложения имат равен брой точки и по този раздел същите ще бъдат класирани съобразно получения брой точки по раздел II „Сътрудничество на иновационния клъстер“. В случай че проектните предложения имат равен брой точки и по този раздел същите ще бъдат класирани съобразно получения брой точки по раздел V „Приоритизиране на проекти“. В случай че проектните предложения имат равен брой точки по всички гореизброени раздели, класирането ще бъде извършено по реда на подаването им в ИСУН 2020.

**Решение за отхвърляне** на дадено проектно предложение ще бъде взимано на следните основания:

- Предложението е непълно или не отговаря в други отношения на поставените условия за административно съответствие;

- Кандидатът не отговаря на условията за допустимост;

- Проектът не отговаря на условията за допустимост;

- Проектът не покрива критериите за качество (не покрива минималния брой точки);

- Не са спазени други критерии, посочени в Условията за кандидатстване;

- Кандидатите умишлено са представили невярна информация с оглед получаване на безвъзмездна помощ по настоящата процедура или не са представили изискваната задължителна според Условията за кандидатстване информация.

## 23. Начин на подаване на проектните предложения/концепциите за проектни предложения:

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България (ИСУН 2020)** единствено с използването на валиден Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg>.

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола, избира настоящата процедура за кандидатстване от „Отворени процедури“ и създава ново проектно предложение.

Проектното предложение по настоящата процедура се изготвя от кандидата съгласно инструкциите на УО, дадени в Примерните указания за електронно кандидатстване (Приложение А).

**Изискващите се съгласно т. 24 от Условията за кандидатстване придружителни документи** към формуляра за кандидатстване също **се подават изцяло електронно**. Посочените документи се описват в т. 12 от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в превод на български език.

**ВАЖНО:** Проектното предложение се подава електронно чрез ИСУН 2020 като се подписва с валиден КЕП към датата на кандидатстване от лице с право да представлява кандидата[[31]](#footnote-32) или упълномощено[[32]](#footnote-33) от него лице. В случаите, когато кандидатът се представлява заедно от няколко физически лица, проектното предложение се подписва от всяко от тях при подаването. При упълномощаване следва да се прикачи в ИСУН 2020 пълномощно[[33]](#footnote-34), подписано на хартия от официалния представител на кандидата и сканирано, а в случай че кандидатът се представлява заедно от няколко физически лица, пълномощното се подписва на хартия от всички от тях, сканира се и се прикачва в ИСУН 2020. От текста на пълномощното следва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение. Оригиналът на пълномощното се представя на етап сключване на административния договор за безвъзмездна помощ (в случай че до такъв се стигне).

Моля, обърнете внимание, че проектно предложение е препоръчително да се подава винаги от профила на кандидата, не от друг профил, тъй като впоследствие ще бъде използван именно този профил за комуникация с Управляващия орган и за отстраняване на нередовности във връзка с подаденото проектно предложение по време на оценката на проектните предложения. По време на етап „Оценка на проектно предложение“ комуникацията с кандидата и отстраняването на нередовности по подаденото проектно предложение ще се извършват електронно чрез профила на кандидата в ИСУН 2020, от който е подаден съответния проект и промени на посочения профил (вкл. промяна на имейл адреса, асоцииран към съответния профил) **са недопустими**.

До приключването на работата на оценителната комисия кандидатът има възможност да оттегли своето проектно предложение като подаде писмено искане в УО.

Следва да се има предвид, че Формулярът за кандидатстване представлява и заявление за помощ по смисъла на разпоредбите на чл. 6, параграф 2 на Регламент на Комисията (ЕС) № 651/2014 и има за цел и потвърждаване на съответствие с условията на посочената разпоредба.

Моля, обърнете внимание, че само Формулярът за кандидатстване и изискуемите на етап кандидатстване документи ще бъдат оценявани. Затова, изключително важно е тези документи да съдържат цялата необходима информация.

**ВАЖНО:** Формулярът за кандидатстване не подлежи на повторно изискване**.**

При съставянето на т. 5 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство, както следва:

- Бенефициентите, които не се явяват възложители по ЗОП прилагат Глава четвърта от ЗУСЕСИФ за условията и реда за определяне на изпълнител от страна на бенефициенти на безвъзмездна финансова помощ и ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове (Обн., ДВ, бр. 52 от 8.07.2016 г., посл. изм. ДВ. бр. 68 от 22.08.2017 г.);

- Бенефициентите, които се явяват възложители по смисъла на ЗОП прилагат Закона за обществените поръчки и актовете по неговото прилагане.

Кандидатите следва да съобразят, че съгласно посоченото национално законодателство, редът за провеждане на процедурите за определяне на изпълнител/и се определя въз основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове.

Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.

## 24. Списък на документите, които се подават на етап кандидатстване:

Кандидатите по процедурата за безвъзмездна финансова помощ следва да представят към Формуляра за кандидатстване по изцяло електронен път чрез ИСУН 2020 следните документи:

**а/** Пълномощно за подаване на проектното предложение с КЕП (ако е приложимо)- **попълнено на хартиен носител, сканирано и прикачено в ИСУН 2020**.

Пълномощното се попълва, датира и подписва на хартиен носител от лице с право да представлява кандидата. В случаите, когато кандидатът се представлява заедно от няколко физически лица, се попълват данните и пълномощното се подписва от всяко от тях. След попълването, подписването и поставянето на дата на хартиения носител, пълномощното следва да се сканира и да се прикачи в ИСУН 2020. От текста на пълномощното следва да става ясно, че лицето/лицата с право да представляват кандидата упълномощават пълномощника да подаде от тяхно име проектното предложение, както и че лицето е било упълномощено да представлява кандидата към датата на кандидатстване.

Документът не е задължителен за всички кандидати, а се изисква в случай че кандидатите желаят да упълномощят лице, което не е официален представител на предприятието да подаде проектното предложение с КЕП.

**б/** Декларация, че кандидатът е запознат с условията за кандидатстване и условията за изпълнение – попълнена на хартиен носител по образец (Приложение Б), подписана, сканиранаи **прикачена в ИСУН 2020**;

**в/** Декларация по чл. 25, ал. 2 от ЗУСЕСИФ и чл. 7 от ПМС 162/2016 г. – попълнена на хартиен носител по образец (Приложение В), подписана, сканиранаи **прикачена в ИСУН 2020;**

**ВАЖНО:** С цел правилно определяне на лицата, които са длъжни да подпишат Декларация по чл. 25, ал. 2 от ЗУСЕСИФ и чл. 7 от ПМС 162/2016 г., Оценителната комисия може да изиска други официални документи, удостоверяващи статута на всички лица с право да представляват кандидата (независимо от това дали заедно и/или поотделно, и/или по друг начин).

**г/** Декларация за държавни/минимални помощи – попълнена на хартиен носител по образец (Приложение Г), подписана, сканирана **и прикачена в ИСУН 2020**;

**д/** Декларация за обстоятелствата по чл. 3 и чл. 4 от Закона за малките и средните предприятия (ако е приложим) – попълнена на хартиен носител по образец (Приложение Д), подписана, сканирана **и прикачена в ИСУН 2020**;

**е/** Декларация за съгласие данните на кандидата да бъдат предоставени от НСИ на УО по служебен път - попълнена на хартиен носител по образец (Приложение З), подписана, сканирана **и прикачена в ИСУН 2020**;

Декларациите по букви **б/, г/, д/ и е/** се датират и подписват на хартиен носител от лице с право да представлява кандидата. В случаите, когато кандидатът се представлява заедно от няколко физически лица, се попълват данните и декларациите се подписват от всяко от тях. След попълването, подписването и поставянето на дата на хартиения носител,всяка декларация следва да се сканира и да се прикачи в ИСУН 2020 като не е необходимо подписване на декларациите с КЕП преди прикачването им.

Кандидатите представят декларацията по **буква в/** датирана и подписана на хартиен носител от всички лица, с право да представляват кандидата (независимо от това дали заедно и/или поотделно, и/или по друг начин). След попълването, подписването и поставянето на дата на хартиения носител,декларацията следва да се сканира и да се прикачи в ИСУН 2020, като не е необходимо подписване на декларацията с КЕП преди прикачването ѝ.

**ВАЖНО**: Официалният/те представител/и на кандидата **няма/т** **право да упълномощава/т** други лица да подписват декларациите по букви б/, в/, г/, д/ и е/, тъй като с тях се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.

**ж/** Техническа спецификация на предвидените за закупуване ДМА и ДНА – попълнена по образец (Приложение Ж) – **прикачена в ИСУН 2020[[34]](#footnote-35).**

В Приложение Ж кандидатите следва да посочат **минимални** технически и/или функционални характеристики на предвидените за закупуване дълготрайни материални и нематериални активи, без да указват марки, модели и други конкретни технически спецификации, които насочват към определени производители, марки и модели.

В случай че не е представена Техническа спецификация (Приложение Ж) или не е представена съгласно изискванията, документът не може да бъде допълнително изискван от кандидатите, тъй като допълнителното му представяне ще доведе до подобряване на качеството на проектното предложение и до нарушаване на принципите по чл. 29 от ЗУСЕСИФ. Непредставянето на документа съгласно изискванията ще доведе до отхвърляне на проектното предложение.

**з/** Оферта от производител или първи доставчик[[35]](#footnote-36) за всяка отделна инвестиция на кандидата в активи (ДМА и ДНА), с предложена цена от производителя/първия доставчик – **прикачена в ИСУН 2020**.

**ВАЖНО:** Документите по **буква з/** трябва задължително да съдържат информация за: наименование на оферента, технически и/или функционални характеристики на актива, съответстващи на посочените в Приложение Ж минимални технически и/или функционални характеристики, цена на актива и вид на валутата. Също така, от офертата задължително следва да е видно лицето, което я е издало от името на оферента, като напр. име, подпис, електронен подпис или разпечатка на електронно съобщение, с което е получена, която също следва да е прикачена в ИСУН 2020.

Не следва да бъдат представяни оферти от лица и/или предприятия, които са пряко или косвено свързани с кандидата по смисъла на § 1 от Допълнителните разпоредби на Търговския закон и/или които са в конфликт на интереси с него по смисъла на чл. 61 от Регламент (ЕС, ЕВРАТОМ) № 2018/1046. За да удостоверят, че представените от тях оферти за активи отговарят на изискването, кандидатите по процедурата следва да декларират обстоятелството в Декларацията, че кандидатът е запознат с условията за кандидатстване и условията за изпълнение (Приложение Б).

**ВАЖНО:** Ако от документа по буква з/ е видно, че оферентът е производител на съответните активи (ДМА и ДНА), за които предоставя оферта, кандидатите не следва да представят документите по буква з-1/. В този случай офертата задължително следва да съдържа дата и да е издадена и подписана от лице с представителна власт по отношение на производителя като осигуряването на съответствие с това изискване е отговорност на кандидата.

**з-1/ Декларация от производител/оторизиращ документ, издаден от производителя на първия доставчик/договор за търговско представителство между производител и първи доставчик** от които да е видно, че е спазено изискването за предоставяне на оферта от производител или първи доставчик – **прикачени в ИСУН 2020.**

**ВАЖНО:** Документите по буква з-1/ трябва да бъдат подписани от лице с представителна власт по отношение на производителя и/или първия доставчик в зависимост от спецификата на документа като осигуряването на съответствие с това изискване е отговорност на кандидата.

**ВАЖНО:** В случаите на по-специфична организация на търговска/дистрибуторска дейност, в резултат на която продуктите на даден производител се предлагат на територията на България чрез официални представители/оторизирани дистрибутори/оторизирани партньори, които нямат право на продажба на краен клиент, е допустимо оторизиращият документ или договора за търговско представителство по буква з-1/ да е издаден от тези официални представители/оторизирани дистрибутори/оторизирани партньори.

**ВАЖНО:** В случай на непредставяне на документите по букви з/ и/или з-1/, посоченото няма да доведе до отхвърляне на проектното предложение, но съответният разход, за който се отнасят, ще бъде премахнат от бюджета на проекта служебно от Оценителната комисия на етап Техническа и финансова оценка. Проектното предложение ще бъде отхвърлено в случаите, когато за нито един актив не са представени/не са представени съгласно изискванията документите по буква з/ и/или з-1/.

**и/** Счетоводен баланс (индивидуален) и Отчет за приходите и разходите[[36]](#footnote-37) и Справка за приходите и разходите по видове и икономически дейности[[37]](#footnote-38) за 2016, 2017 и 2018 г. на кандидата и фирми, членове на иновационния клъстер (посочени в т. 11 от Формуляра за кандидатстване) – **заверени от НСИ,** **прикачени в ИСУН 2020.**

**й/** Отчет за заетите лица, средствата за работна заплата и други разходи за труд за 2018 г. на фирми[[38]](#footnote-39), членове на иновационния клъстер (посочени в т. 11 от Формуляра за кандидатстване)- **заверен от НСИ, прикачен в ИСУН 2020.**

**к/** Справка за иновационната дейност на предприятието през периода 2016-2018 година на фирми, членове на иновационния клъстер (посочени в т. 11 от Формуляра за кандидатстване) – **заверена от НСИ, прикачена в ИСУН 2020**.

**л/** Справка за научноизследователска и развойна дейност за 2016, 2017 и 2018 г. на фирми, членове на иновационния клъстер – (посочени в т. 11 от Формуляра за кандидатстване) - **заверени от НСИ, прикачена в ИСУН 2020**.

**ВАЖНО:** Преди сключване на административен договор за предоставяне на безвъзмездна финансова помощ кандидатите следва да представят документите по буква и/ до л/ в оригинал на хартия. Допълнително ще бъда извършвана и служебна проверка въз основа на данни от НСИ за съответствие на данните от документите по букви и/ до л/, които са участвали в процеса по оценка. В случай че при проверка на тези данни се установи разминаване, ще бъде издадено Решение за отказ за предоставяне на безвъзмездна финансова помощ.

**м/** Счетоводна политика на кандидата, изготвена съгласно приложимите счетоводни стандарти (ако е приложимо) – **прикачена в ИСУН 2020[[39]](#footnote-40)**.

В случай че Счетоводната политика е посочена в т. 11 „Допълнителна информация необходима за оценка на проектното предложение“, поле 11.4. „Незадължителни документи, прикачени от кандидата“ от Формуляра за кандидатстване **и** документът не е представен или не е представен съгласно изискванията, същият ще бъде допълнително изискван от Оценителната комисия. В случай че Счетоводната политика не е посочена в т. 11, поле 11.4. от Формуляра за кандидатстване **и** същата не е представена, документът няма да бъде допълнително изискван от кандидатите. В случай че този документ не е посочен в т. 11 и същият е представен, но не е съгласно изискванията, документът ще бъде допълнително изискван от Оценителната комисия. В случай че документът е представен съгласно изискванията, същият ще бъде приет от Оценителната комисия независимо дали е посочен в т. 11, поле 11.4. от Формуляра за кандидатстване.

Непредставянето на документа няма да доведе до отхвърляне на проектното предложение, като оценката на допустимостта на разходите за ДМА и ДНА ще бъде извършвана съгласно стойностния праг на същественост, определен в чл. 50 и чл. 51 от ЗКПО (700 лв.).

**н/** Документи, доказващи наличието на права по индустриална собственост, по отношение на които управителя на кандидата (клъстерното обединение) или на членовете му, е/са първоначален заявител и/или изобретател (издаден патент за изобретение или издадено свидетелство за регистрация на полезен модел) - **прикачени в ИСУН 2020**.

По отношение наличието на права по индустриална собственост за територията на Република България, по отношение на които управителя на кандидата (клъстерното обединение) или на членовете му е/са **първоначален заявител/и**, кандидатът следва да представи проучване за правен статус, издадено от Патентно ведомство на Република България, от което са видни валидността на документа, както и първоначалният заявител на издаден патент за изобретение или първоначалният заявител на свидетелство за полезен модел (съгласно код (71) от Международно признати кодове за означаване на библиографски данни – ИНИД кодове на патенти). По отношение наличието на права по индустриална собственост на територията на Република България, по отношение на които управителя му е/са **изобретател/и,** кандидатът следва да представи проучване за правен статус, издадено от Патентно ведомство на Република България *или* извлечение от Информационен регистър на Патентно ведомство на Република България, от което са видни валидността на документа, както и изобретателят/ите (съгласно код (72) от Международно признати кодове за означаване на библиографски данни – ИНИД кодове на патенти).

По отношение наличието на права по индустриална собственост за територията на страна извън Република България или по международен ред, по отношение на които управителя на кандидата (клъстерното обединение) или на членовете му, е/са **първоначален заявител/и**, кандидатите трябва да предоставят аналогичен документ, издаден от еквивалента организация в съответната държава, задължително придружен от превод на български език, от който да са видни валидността на документа, както и първоначалният заявител на издаден патент за изобретение или първоначалният заявител на свидетелство за полезен модел (съгласно код (71) от Международно признати кодове за означаване на библиографски данни – ИНИД кодове на патенти. По отношение наличието на права по индустриална собственост за територията на страна извън Република България или по международен ред, по отношение на които управителя му е/са **изобретател/и**, кандидатът следва да представи аналогичен документ, издаден от еквивалента организация в съответната държава или извлечение от аналогичен регистър на еквивалента организация в съответната държава, от който са видни валидността на документа, както и изобретателят (съгласно код (72) от Международно признати кодове за означаване на библиографски данни – ИНИД кодове на патенти).

Приложимите от гореописаните документи също следва да са **прикачени в ИСУН 2020**.

В случай че документите по **буква н/** са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** документите не са представени или не са представени в изискуемата форма, същите ще бъдат допълнително изисквани от Оценителната комисия. В случай че документите по **буква н/** не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** същите не са представени**,** документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий III.2 „Права по индустриална собственост, по отношение на които иновационният клъстер и/или членовете му са първоначален заявител/изобретател“. В случай че документът е представен в изискуемата форма, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.

**о/** Договор (вкл. документ за финално плащане), удостоверяващ съвместно участие на съответните фирми членове на иновационния клъстер в НИРД проекти.

В случай че документите по буква о/ са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и документите не са представени или не са представени в изискуемата форма, същите ще бъдат допълнително изисквани от Оценителната комисия. В случай че документите по буква о/ не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ и същите не са представени, документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий II.1 „Участие на иновационния клъстер в проекти, финансирани от донорски програми“. В случай че документът е представен в изискуемата форма, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.

**п/** Договор удостоверяващ участие на иновационния клъстер в проекти, финансирани от/ и изпълнени в съответствие с изискванията на донорски програми (от който е видно че е директен изпълнител а не подизпълнител) – **прикачен в ИСУН 2020.**

В случай че документите по **буква п/** са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** документите не са представени или не са представени в изискуемата форма, същите ще бъдат допълнително изисквани от Оценителната комисия. В случай че документите по **буква п/** не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** същите не са представени**,** документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий II.1 „Участие на иновационния клъстер в проекти, финансирани от донорски програми“. В случай че документът е представен в изискуемата форма, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.

**р)** Документи, доказващи, че предлаганата по проекта иновация е резултат от съвместна дейност на членовете на иновационния клъстер: Писмо, Решение, Протокол между членовете на иновационния клъстер, с което се потвърждава, че предлаганата по проекта иновация е съвместна разработка между тях, както и ролята им, сътрудничеството и добавената им стойност, и/или договор между членовете на иновационния клъстер за съвместна дейност по предлаганата по проекта иновация– **прикачени в ИСУН 2020.**

В случай че документът по **буква р/** е посочен в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** документа не е представен или не е представен в изискуемата форма, същият ще бъде допълнително изискван от Оценителната комисия. В случай че документите по **буква р/** не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** същите не са представени**,** документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий IV.3. „Подкрепяната по проекта иновация е резултат от съвместна дейност на членовете на иновационния клъстер“.. В случай че документът е представен в изискуемата форма, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.

**с)** Иновационна стратегия на иновационния клъстер – **прикачена в ИСУН 2020**.

В случай че документите по **буква с/** са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** документите не са представени или не са представени в изискуемата форма, същите ще бъдат допълнително изисквани от Оценителната комисия. В случай че документите по **буква с/** не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** същите не са представени**,** документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий III.1 „Стратегически документ на иновационния клъстер“. В случай че документът е представен в изискуемата форма, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.

**т)** Документи, доказващи наличието на професионален опит на ръководителя на клъстера – **прикачени в ИСУН 2020**.

Професионалният опит се доказва с: трудова, осигурителна книжка, официален документ за извършвана дейност в чужбина или друг документ, удостоверяващ трудов, служебен или осигурителен стаж, трудов договор, договор за управление, както и с граждански договори.

В случай че документите по **буква т/** са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** документите не са представени или не са представени в изискуемата форма, същите ще бъдат допълнително изисквани от Оценителната комисия. В случай че документите по **буква т/** не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** същите не са представени**,** документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий I.3 „Управленски капацитет на иновационния клъстер“. В случай че документът е представен в изискуемата форма, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.

**у)** Документи, с които кандидатът следва да удостовери създаването на клъстер под формата на обединение в съответствие с критериите за допустимост на кандидатите прикачени в ИСУН 2020:

- Книга за акционерите и устав - приложимо за акционерните дружества и за командитните дружества с акции;

- Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

- Устав - приложимо за кооперациите и за юридическите лица с нестопанска цел;

Посочените документи **се прикачат** в ИСУН 2020, в случай че не са оповестени в Tърговския регистър.

**ВАЖНО:** Горните документи следва да съдържат минимум следните реквизити:

- целите на създаденото обединение;

- правата и задълженията на участниците в клъстера във връзка с изпълнението на дейностите, предлагани по проекта, включително правата на собственост върху резултатите от проекта;

- уредба, която гарантира вземането на решения относно дейността на обединението.

**ф/** Удостоверение за актуално състояние на кандидата, когато е юридическо лице с нестопанска цел, издадено от съответния съд не по-рано от 6 месеца преди датата на подаване на формуляра за кандидатстване - прикачено в ИСУН 2020;

**х/** Протоколи/решения от заседания на ОС/УС, от които е виден членския състав на клъстера, вкл. от заседания, на които са приети нови членове или изключени стари членове - прикачени в ИСУН 2020;

**ц/** Документи, доказващи наличие на бранд на клъстера и/или регистрирана търговска марка (свидетелство за регистрация на търговска марка, фактури, снимков материал, декларация за износ, производствени каталози и др.) - прикачени в ИСУН 2020.

В случай че документите по **буква ц/** са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** документите не са представени или не са представени в изискуемата форма, същите ще бъдат допълнително изисквани от Оценителната комисия. В случай че документите по **буква ц/** не са посочени в т. 11 „Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“ **и** същите не са представени**,** документите няма да бъдат допълнително изисквани от кандидатите. Непредставянето на съответния документ няма да доведе до отхвърляне на проектното предложение, но кандидатът няма да получи точки по критерий II.3 „Търговска марка и бранд на иновационния клъстер“. В случай че документът е представен в изискуемата форма, същият ще бъде приет от Оценителната комисия независимо дали е посочен в т.11 Допълнителна информация необходима за оценка на проектното предложение“ от Формуляра за кандидатстване, поле „Незадължителни документи, прикачени от кандидата“.

Кандидатите следва да се уверят, че всички документи са представени в изискуемата форма (например следва да се направи проверка дали всички декларации са попълнени по образец, датирани и подписани на хартия от толкова и тези лица, колкото и които се изискват съгласно настоящите Условия за кандидатстване).

**ВАЖНО:** Достоверността на документите, приложени към Формуляра за кандидатстване, се удостоверява чрез подписването на Формуляра на кандидатстване с КЕП посредством ИСУН 2020.

В случай че при проверката на горепосочените документи бъде установена липса на документи и/или друга нередовност, Оценителната комисия ще изпраща до кандидатите уведомление за установените нередовности посредством ИСУН. Посоченото не е приложимо единствено за документите по буква ж/. Уведомление за непредставен документ няма да бъде изпращано за документа по букви м/ ж- т/, ц/ и ч/ в случаите, когато същият не е посочен в т. 11 и не е прикачен в т. 12 от Формуляра за кандидатстване в ИСУН 2020.

Кандидатите следва да представят липсващите документи/отстранят нередовностите в срок не по-кратък от една седмица от датата на изпращане на уведомлението в ИСУН 2020. Уведомленията за установени нередовности ще се изпращат през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. За дата на получаване на уведомлението се счита датата на изпращането му в ИСУН 2020. Подавайки електронно проектно предложение, кандидатът се съгласява комуникацията по време на оценката да става единствено посредством ИСУН 2020, в профила от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка. Кандидатът е задължен да проверява регулярно по своя инициатива профила в ИСУН 2020, чрез който е подадено проектното предложение, за наличието на съобщения, отправени към него по повод и във връзка с предоставянето на безвъзмездна финансова помощ.

Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.

Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.

Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.

Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството, декларирани обстоятелства и други подобни обстоятелства), която не води до подобряване на първоначалното проектно предложение и се предоставя писмено до Управляващия орган.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020.

**ВАЖНО: При деклариране на неверни данни от страна на кандидатите ще бъде уведомявана прокуратурата.**

**Кандидатите по настоящата процедура следва да имат предвид, че с подаването на Формуляра за кандидатстване по настоящата процедура същите се съгласяват личните данни на физическите лица, посочени  в проектните предложения, да се ползват съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.**

## 25. Краен срок за подаване на проектните предложения:

Ще се прилага процедура на подбор на проекти **с един краен срок за кандидатстване.**

**Крайният срок за подаване на проектни предложения е 16:00 часа на …………….**

**ВАЖНО:** В рамките на настоящата процедура кандидатите могат да подадат само едно проектно предложение[[40]](#footnote-41) при съобразяване на изискванията по т. 9 от настоящите Условия за кандидатстване. В случай че по настоящата процедура бъдат подадени проектни предложения от няколко свързани предприятия, осъществяващи сходна дейност, административен договор за предоставяне на безвъзмездна финансова помощ може да бъде сключен само с едно от тези предприятия. При установено наличие на посоченото обстоятелство, ще бъде издадено Решение за отказ за предоставяне на безвъзмездна финансова помощ на всяко проектно предложение от списъка с одобрени за финансиране проектни предложения, класирано след първото такова, което също е включено в списъка с одобрени за финансиране проектни предложения/списъка с резервни проектни предложения. Под свързани предприятия се разбират предприятията по чл. 4, ал. 4-8 от Закона за малките и средните предприятия. Под сходна дейност следва да се разбира основна икономическа дейност, попадаща в същия клас (четирицифрен код) съгласно Класификация на икономическите дейности - КИД-2008 (Приложение Л).

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронната поща, посочена по-долу, като ясно се посочва наименованието на процедурата за подбор на проекти:

Адрес на електронна поща: **.............@mi.government.bg.**

Отговорите на въпросите на кандидатите се публикуват на интернет страницата на Управляващия орган - [www.opic.bg](file:///C:\Users\zaleksieva\mchaushov\AppData\mmladenova\AppData\AppData\AppData\AppData\AppData\Local\AppData\Local\AppData\Local\Temp\XPgrpwise\www.opic.bg), както и в ИСУН 2020 в 10-дневен срок от получаването им, но не по-късно от две седмици преди изтичането на срока за кандидатстване.

Разясненията се дават по отношение на Условията за кандидатстване, не могат да съдържат становище относно качеството на проектното предложение и са задължителни за всички кандидати.

Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

## 26. Адрес за подаване на проектните предложения/концепциите за проектни предложения

Проектните предложения по настоящата процедура се подават по изцяло електронен път чрез ИСУН 2020 на следния интернет адрес: <https://eumis2020.government.bg>.

## 27. Допълнителна информация:

### 27.1. Процедура за уведомяване на неуспелите и одобрените кандидати и сключване на административни договори за предоставяне на безвъзмездна финансова помощ

При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи.

**А)** С поканата ще бъдат изискани следните документи:

**а/** Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор ) – оригинал или копие, заверено от кандидата;

или

Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот[[41]](#footnote-42) на предприятието-кандидат за последната приключена финансова година - оригинал или копие, заверено от кандидата;

или

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата;

**ВАЖНО:** Кандидатът следва да предостави един от документите по буква а/ единствено в случаите, когато в резултат на извършена служебна проверка от страна на екипа по договаряне е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ и чл. 7 от ПМС 162/2016 г. (за наличие на публични задължения по смисъла на чл. 162, ал. 2, т. 1 от ДОПК) и на Декларация, че кандидатът е запознат с условията за кандидатстване и условията за изпълнение (за наличие на публични задължения по смисъла на чл. 162, ал. 2, т. 8 от ДОПК).

**б/** Удостоверение за липса на задължения към общината по седалището на кандидата (издадено не по-рано от 6 месеца преди датата на представянето му) – оригинал или копие, заверено от кандидата;

**ВАЖНО:** Управляващият орган ще извършва проверка по служебен път за наличие на задължения към общината по седалище на УО, както и към общината по седалище на кандидата в случаите, когато тази община е Столична. В случаите когато в рамките на служебната проверка бъде установено наличието на задължение, кандидатите ще бъдат уведомени за това. За да удостовери погасяването на задължението кандидатът следва да представи Удостоверение за липса на задължения към Столична община.

От Удостоверенията по букви а/ и б/ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година.

Кандидат, който видно от Удостоверенията по букви а/ и б/ има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

**в/** Свидетелство за съдимост на всички лица, с право да представляват кандидата, независимо от това дали заедно и/или поотделно, и/или по друг начин (издадено не по-рано от 6 месеца преди датата на представянето му) – оригинал или копие, заверено от кандидата.

**ВАЖНО:** В случай че посочените лица са родени в България и не са осъждани, Управляващият орган ще извършва служебна проверка за тях. В този случай не е необходимо представянето на Свидетелство за съдимост на оправомощените да представляват кандидата лица.

Когато за някое от горепосочените лица свидетелството за съдимост подлежи на издаване от чуждестранен орган, същото се представя и в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**г/** Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно Удостоверението за актуално състояние или вписванията в Търговския регистър и регистъра на ЮЛНЦ – оригинал или копие, заверено от кандидата;

**д/** Заявление за профил за достъп на ръководител на бенефициента до ИСУН 2020 (Приложение С към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение П към Условията за изпълнение) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всички от тях.

**е/** По отношение на издаваните от органите на Изпълнителна агенция "Главна инспекция по труда" документи, във връзка с обстоятелствата по чл. 54, ал. 1, т. 6 от ЗОП, Управляващият орган ще изисква тази информация по служебен път за всеки от предложените за финансиране кандидати.

**ВАЖНО:** В случай че се установят нарушения във връзка с обстоятелствата по чл. 54, ал. 1, т. 6 от ЗОП и същите могат да бъдат отстранени, до кандидата ще бъде изпратено писмо със съответните указания за отстраняване на констатираните нарушения.

**ж/** Декларация за нередности (Приложение Т към Условията за изпълнение) - подписана от лице с право да представлява кандидата. В случаите, когато кандидатът се представлява заедно от няколко физически лица, заявлението се попълва и подписва от всички от тях.

Посочените документи се представят от одобрените кандидати при сключване на административните договори за предоставяне на безвъзмездна финансова помощ като преди представяне на договорите за подпис ще се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи.

Срокът за представяне на посочените документи е 30 дни, считано от датата на получаване на поканата.

**Предмет на проверката преди сключване на административния договор за предоставяне на безвъзмездна финансова помощ ще бъде и обстоятелството дали кандидатът е регистриран по реда на Търговския закон или съответно Закона за юридическите лица с нестопанска цел.**

**Б)** За документална проверка на декларираната категория предприятие при сключване на АДБФП одобрените кандидати следва да представят в горепосочения срок, указан от Управляващия орган и:

**з/** Справка за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП (Приложение Д1) – оригинал или копие, заверено от кандидата (не се изисква за независими предприятия по смисъла на чл. 4, ал. 2 и ал. 4 от ЗМСП). Документът се изисква за последните две приключени финансови години.

**и/** Следните документи, относими и отразяващи разпределението на капитала за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия:

- *Книга за акционерите* - приложимо за акционерните дружества с поименни акции;

- *Дружествен договор* - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

- *Книга за акционерите и устав* - приложимо за командитните дружества с акции;

- *Устав* - приложимо за сдруженията;

- *Справка за разпределение капитала на дружеството* – приложимо за акционерните дружества.

Посочените документи се представят като копие, заверено от кандидата, в случай че не са оповестени в Търговския регистър и регистъра на ЮЛНЦ. В случай че при проверката на гореизброените документи бъде установена липса на документи и/или друга нередовност и същите са оповестени в Търговския регистър и регистъра на ЮЛНЦ, документите няма да бъдат изисквани като това обстоятелство ще се проверява по служебен път съгласно чл. 23, ал. 6 от Закона за търговския регистър и регистъра на ЮЛНЦ.

Управляващият орган ще изисква от кандидатите и следните документи:

**й/** Отчет за приходите и разходите и Счетоводен баланс[[42]](#footnote-43) за последните две приключени финансови години на кандидата - копие, заверено от кандидата;

**к/** Отчет за заетите лица, средствата за работна заплата и други разходи за труд на кандидата за последните две приключили финансови години - копие, заверено от кандидата.

При необходимост, с оглед установяване на двете последователни финансови години по чл. 4б, ал. 2 от Закона за малките и средните предприятия, УО може да изиска от кандидатите посочените по-горе документи и за предходни години.

**ВАЖНО:** Управляващият орган може да извършва и други служебни проверки относно верността на данните в представените от кандидатите документи, включително чрез запитвания до Националната агенция по приходите.

**ВАЖНО:** Преди сключване на административния договор за предоставяне на безвъзмездна финансова помощ, Управляващият орган ще извършва проверка по същество на декларираната от одобрените кандидати категория на микро, малко или средно предприятие. Преди сключване на административния договор за безвъзмездна финансова помощ освен подписания оригинал на Декларацията по чл. 3 и чл. 4 от ЗМСП към момента на кандидатстване, кандидатите следва да представят Декларация по чл. 3 и чл. 4 от ЗМСП към момента на сключване на договора в оригинал, в случай че са настъпили промени в декларираните обстоятелства или е налице нова приключена финансова година.

Преди сключване на административния договор, Управляващият орган ще извършва и документална проверка за включени проекти в списъка с одобрените за финансиране проектни предложения/списъка с резервни кандидати за свързани предприятия, осъществяващи сходна дейност. Под сходна дейност следва да се разбира основна икономическа дейност, попадаща в същия клас (четирицифрен код) съгласно Класификация на икономическите дейности - КИД-2008 (Приложение Л). В случай че бъде установено наличие на посоченото обстоятелство, ще бъде издадено Решение за отказ за предоставяне на безвъзмездна финансова помощ на всяко проектно предложение от списъка с одобрени за финансиране проектни предложения, класирано след първото такова, което също е включено списъка с одобрени за финансиране проектни предложения/списъка с резервни проектни предложения.

**В) В случай на проекти, които ще бъдат изпълнявани при условията на „помощ за иновационни клъстери“ предмет на проверка преди сключване на административен договор за безвъзмездна финансова помощ е и доказване с документи на следните, декларирани на етап кандидатстване, обстоятелства:**

Във връзка с проверяваните обстоятелства по настоящия раздел, кандидатите следва да предоставят Справка за група предприятия за последните две приключени финансови години (ако е приложимо). В случай че кандидатът не съставя посочената справка, същият следва да представи списък на предприятията, с които формира група предприятия (ако е приложимо).

**л/** Съгласно Регламент на Комисията (ЕС) № 651/2014 недопустими са кандидати (и на ниво група), които са обект на неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.

Преди сключване на административен договор, Управляващият орган извършва проверка на декларираното от одобрените кандидати обстоятелство на ниво група, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК - <http://ec.europa.eu/competition/elojade/isef/index.cfm?clear=1&policy_area_id=3):> проверка по вид решение – отрицателно решение с възстановяване.

**м/** Съгласно чл. 1, пар. 4, буква в) от Регламент на Комисията (ЕС) № 651/2014 недопустими са кандидати (и на ниво група), които са в затруднено положение съгласно чл.2, пар. 18 от същия регламент[[43]](#footnote-44).

**ВАЖНО:** Преди сключване на административен договор, Управляващият орган ще извършва документална проверка на декларираното от одобрените кандидати обстоятелство на ниво група, касаещо затруднено положение.

С оглед на горното, преди сключване на административен договор, в случай че е приложимо, кандидатите следва да представят Счетоводен баланс за последните две приключени финансови години по отношение на предприятията, с които формират група - **копие, заверено от кандидата**.

В случай че при проверката на посочения документ бъде установена липса на документи и/или друга нередовност и същите са оповестени в Търговския регистър и регистъра на ЮЛНЦ и са в идентичен формат на образеца, в който са подадени към НСИ, документите няма да бъдат изисквани като това обстоятелство ще се проверява по служебен път съгласно чл. 23, ал. 6 от Закона за търговския регистър и регистъра на ЮЛНЦ.

**н/** Недопустими са кандидати по чл. 2, пар. 18, буква „г“ от Регламент на Комисията (ЕС) № 651/2014, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране.

С оглед на горното преди сключване на административния договор за предоставяне на безвъзмездна финансова помощ кандидатите следва да представят Справка-извлечение за последната приключила финансова година от счетоводните сметки на кандидата по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания - **копие, заверено от кандидата.**

Преди сключване на административния договор за предоставяне на безвъзмездна финансова помощ по процедурата ще бъде извършвана и служебна проверка в публичния регистър на Европейската комисия (<http://ec.europa.eu/competition/elojade/isef/index.cfm?clear=1&policy_area_id=3>: проверка по вид решение – отрицателно решение с възстановяване), а също и в Информационна система "Регистър на минималните помощи" относно обстоятелството дали кандидатът е получавал помощ за оздравяване или съответно помощ за преструктуриране.

**ВАЖНО:** Проверката и определянето на „група“ от предприятия по **букви л), м)** ще се извършва по отношение на предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. Търговския регистър и регистъра на ЮЛНЦ), отчитайки възможността общия източник на контрол да се осъществява, както от предприятия, така и от физически лица, участващи в управлението им.

С кандидатите, които не представят липсващите документи или представят документи, които не съответстват на изискванията, не се сключват административни договори за предоставяне на безвъзмездна финансова помощ и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответния брой кандидати от резервния списък (в случай че такъв е съставен), по поредността на класирането им до изчерпване на общия наличен бюджет по процедурата.

Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен), по поредността на класирането им в съответната категория предприятие, до изчерпване на общия наличен бюджет по процедурата.

Решение за отказ за предоставяне на безвъзмездна финансова помощ ще бъде издадено и в случаите, когато преди сключване на АДБФП, бъде извършена служебна проверка, въз основа на данни от НСИ, за съответствие на данните от документите по т. 24, букви и/ до л/, които са участвали в процеса на оценка. В случай че при проверка на тези данни се установи разминаване, договор за безвъзмездна финансова помощ няма да бъде сключван.

Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им в съответната категория предприятие, до изчерпване на наличния бюджет по процедурата.

Няма да бъде сключван административен договор за предоставяне на безвъзмездна финансова помощ и с одобрен кандидат, по отношение на когото е налице проверка по сигнал за нередност. АДБФП ще бъде сключен в случай, че проверката по сигнала приключи с първа писмена оценка за липса на нередност.

Управляващият орган издава мотивирано решение, с което отказва предоставянето на безвъзмездна помощ по отношение на всеки от кандидатите, включени в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия. В срок до 10 работни дни от получаване на решението кандидатът може да поиска писмено допълнителни разяснения относно основанията за класирането/отхвърлянето му.

Ръководителят на Управляващия орган взема мотивирано решение за отказ за предоставяне на безвъзмездна финансова помощ в следните случаи:

- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

- при несъгласие на кандидата да сключи административен договор за предоставяне на БФП;

- за проектни предложения, при които се предвижда финансиране в нарушение на чл.4, ал. 4 на ЗУСЕСИФ;

- на кандидат, който не отговаря на изискванията за бенефициент или не е представил в срок доказателства за това;

- за проектни предложения, при които държавната помощ е недопустима или се надхвърлят прагът на допустимата държавна помощ или установените в акт на ЕС прагове за минимална помощ.

Преди сключването на административния договор за БФП се извършва служебно кръстосана проверка на дейностите, предложени от потенциалните бенефициенти на помощта от ОПИК, с оглед избягване на двойно финансиране на дейности.

За извършване на проверката се използва:

а) информацията от извършена справка за двойно финансиране в ИСУН и ИСУН 2020;

б) информацията, предоставена от кандидата в проектното предложение;

в) при съмнение за непълна или невярна информация, предоставена от кандидата, се изпраща писмено искане до органа, сключил договор за финансиране на проект със същия кандидат относно предоставяне на допълнителна информация за характера на финансираните дейности;

г) други способи, които по преценка на екипа по договаряне по процедурата са приложими за проверка за липса на двойно финансиране.

Ако в резултат на извършената проверка се установи наличие на двойно финансиране на проект или на дейности от проекта, Ръководителят на Управляващия орган взема мотивирано решение за отказ за предоставяне на безвъзмездна финансова помощ.

В случай че на етап договаряне при проверката по същество на декларираните данни се установи надвишаване на прага за минимални/държавни помощи за едно и също предприятие, се издава решение за отказ за предоставяне на безвъзмездна финансова помощ.

С изпращане на поканата за подписване на административен договор за безвъзмездна финансова помощ от страна на бенефициентите ще бъде изискано да представят на хартия **в оригинал** следните, подадени електронно на етап кандидатстване документи: Декларация, че кандидатът е запознат с условията за кандидатстване и условията за изпълнение (Приложение Б), Декларация по чл. 25, ал. 2 от ЗУСЕСИФ и чл. 7 от ПМС 162/2016 г. (Приложение В), Декларация за държавни/минимални помощи (Приложение Г и свързаните с нея Приложение 1 и Приложение 2), Декларацията за обстоятелствата по чл. 3 и чл. 4 от Закона за малките и средните предприятия (Приложение Д), Декларация за съгласие данните на кандидата да бъдат предоставени от НСИ на УО по служебен път (Приложение З), както и Пълномощно за подаване на проектното предложение с КЕП (ако е приложимо). За обстоятелства, за които след датата на кандидатстване е настъпила промяна, декларацията, в която тези обстоятелства се декларират, се представя подписана отново и на етап договаряне на хартия в оригинал. Всички декларации стават приложение към Административния договор за предоставяне на безвъзмездна финансова помощ.

С поканата за подписване на АДБФП ще бъдат изискани да бъдат представени в оригинал на хартия и документите по буква и/ до м/ от т. 24 на Условията за кандидатстване.

След сключване на административен договор за предоставяне на безвъзмездна финансова помощ, с оглед спазване на изискванията за прозрачност на държавните помощи във връзка със Съобщението относно прозрачността, ще се публикува информация за предоставените държавни помощи в размер над 500 000 евро.

Уведомяването на неуспелите и одобрените кандидати за сключване на административни договори за предоставяне на безвъзмездна финансова помощ се извършва писмено. Управляващият орган не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган.

Всеки кандидат може да подаде до Ръководителя на Управляващия орган сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ОПИК и/или от бенефициентите на безвъзмездна финансова помощ по ОПИК, които при изпълнение на договор, сключен по проект финансиран от Европейския фонд за регионално развитие, предоставят невярна и /или подвеждаща информация за вписване в регистъра и проверка.

## 28. Приложения към Условията за кандидатстване:

Примерни указания за попълване на електронен Формуляр за кандидатстване – Приложение А – ще бъде публикувано при официалното обявяване на процедурата;

Декларация, че кандидатът е запознат с условията за кандидатстване и условията за изпълнение – Приложение Б;

Декларация по чл. 25, ал. 2 от Закона за управление на средствата от европейските структурни и инвестиционни фондове и чл.7 от ПМС 162/2016 г. – Приложение В;

Декларация за държавни/минимални помощи – Приложение Г;

Декларация за обстоятелствата по чл. 3 и чл. 4 от Закона за малките и средните предприятия - Приложение Д;

Декларация за съгласие данните на кандидата да бъдат предоставени от НСИ на УО по служебен път - Приложение З;

Техническа спецификация на предвидените за закупуване ДМА и ДНА – Приложение Ж;

Критерии и методология за оценка на проектните предложения – Приложение И;

Приложение I към Договора за създаване на европейската общност – Приложение Й;

Списък на общините в обхвата на селските райони на Република България - Приложение К;

Класификация на икономическите дейности /КИД - 2008/ – Приложение Л;

Списък с регионите за планиране и областите, попадащи в тях – Приложение М;

Използвани съкращения и основни дефиниции – Приложение Н;

Приложение I към Директива 2003/87/ЕО – Приложение О;

1. Приложението ще бъде публикувано при официалното обявяване на процедурата. [↑](#footnote-ref-2)
2. Висшето училище следва да е посочено в Регистъра на акредитираните висши училища към Министерството на образованието и науката - www.mon.bg/?go=page&pageId=8&subpageId=167 [↑](#footnote-ref-3)
3. Съгласно чл. 60 от Закона за администрацията „...Министерски съвет може да създава с постановление на свое подчинение или към министър експериментални лаборатории, изследователски институти...”. [↑](#footnote-ref-4)
4. По смисъла на параграф 1, т. 1 от Закона за насърчаване на научните изследвания „...научна организация е юридическо лице, което извършва научни изследвания в съответствие с действащото законодателство”.

   Научната организация следва да е посочена в Регистъра на научната дейност в Република България към Министерството на образованието и науката - www.cris.government.bg/public/Main.do [↑](#footnote-ref-5)
5. Съгласно определението за горски продукт, дадено в Приложение Н [↑](#footnote-ref-6)
6. Националната дефиниция определя като „селски райони” общините, в които няма населено място с население над 30 000 души. [↑](#footnote-ref-7)
7. Съгласно дефинициите, дадени в чл. 2 от Регламент на Комисията (ЕС) 1407/2013 и Приложение Н към настоящите Условия за кандидатстване [↑](#footnote-ref-8)
8. Съгласно дефинициите, дадени в чл. 2, пар. 8, 9, 10, 11, 43, 44, 45 от Регламент на Комисията (ЕС) № 651/2014, т. 12 от Рамката за държавната помощ за корабостроенето и Приложение Н към настоящите Условия за кандидатстване. [↑](#footnote-ref-9)
9. Проверка по отношение на обстоятелството дали кандидатите (и на ниво група) попадат в определението за затруднено положение по чл.2, пар.18 от Регламент (ЕС) № 651/2014 ще бъде извършвана спрямо всички кандидати съгласно данни от Декларацията за минимални/държавни помощи, удостоверение за актуално състояние, налична информация в публичните регистри (вкл. Търговски регистър и Регистър на ЮЛНЦ) и Годишен отчет за дейността за последните две приключени финансови години. [↑](#footnote-ref-10)
10. Съгласно данни от формуляр „Счетоводен баланс“ на предприятието, част от Годишния отчет за дейността, подаден към НСИ, за последната приключена финансова година [↑](#footnote-ref-11)
11. <http://ec.europa.eu/environment/ets/napInstallationInformation.do?registryName=Bulgaria&napId=19914&allowancesForReserve=1836333&action=napHistoryParams&commitmentPeriodCode=2&allowancesForOperators=100060612&commitmentPeriodDesc=Phase+3+2013-2020&TITLESORT-currentSortSettings-status-H=A&currentSortSettings=status%20DESC> [↑](#footnote-ref-12)
12. <http://eur-lex.europa.eu/legal-content/BG/TXT/?uri=uriserv:OJ.L_.2014.308.01.0114.01.BUL&toc=OJ:L:2014:308:TOC> [↑](#footnote-ref-13)
13. Проектите, реализирани в тематичната област, следва да са съобразени с критериите за недопустимост на кандидатите, описани в т.11.2, и по-специално демаркацията с ПРСР и ограниченията за предприятията от секторите на рибарството и аквакултурите, първично производство на селскостопански продукти; преработката и продажбата на селскостопански продукти. [↑](#footnote-ref-14)
14. Съгласно дефиницията за започване на работата по чл. 2, пар. 23 от Регламент на Комисията (ЕС) № 651/2014, дадена в Приложение Н към настоящите Условия. [↑](#footnote-ref-15)
15. В съответствие с чл. 192, пар. 2 от Регламент (ЕС, ЕВРАТОМ) № 2018/1046 печалбата се определя като надвишаването на постъпленията спрямо допустимите разходи направени от бенефициента по съответния проект в момента на предявяване на искане за окончателно плащане на отпусната по проекта безвъзмездна помощ. Посочените постъпления се ограничават до прихода, генериран от дейностите по проекта. [↑](#footnote-ref-16)
16. Производител или първи доставчик е предприятие, чиято обичайна дейност е съответно производство или доставка на нови дълготрайни активи, които не са завеждани като ДМА/ДНА преди закупуването им от получателя на помощта. За допустими ще се считат тези активи, които са нови, не са били използвани от доставчика и не са били обект на повече от една покупко-продажба (между производителя и първия доставчик), преди закупуването им от получателя на помощта. [↑](#footnote-ref-17)
17. Сумата не включва здравните и осигурителни вноски за сметка на работодателя. [↑](#footnote-ref-18)
18. Съгласно дефиницията, дадена в чл. 2, пар. 30 от Регламент на Комисията (ЕС) № 651/2014 и в Приложение Н към настоящите Условия. [↑](#footnote-ref-19)
19. Посочените условия са дадени и в Приложение Н. [↑](#footnote-ref-20)
20. http://opic.bg/informatsiya-i-publichnost/grafichni-iziskvaniya [↑](#footnote-ref-21)
21. Съгласно дефиницията за започване на работата по чл. 2, пар. 23 от Регламент на Комисията (ЕС) № 651/2014, дадена в Приложение Н към настоящите Условия. [↑](#footnote-ref-22)
22. Посоченото се отнася до предприятия, включени в Регистъра за търговия с квоти за емисии на парникови газове [↑](#footnote-ref-23)
23. Съгласно дефиницията, дадена в Приложение Н към настоящите Условия за кандидатстване [↑](#footnote-ref-24)
24. Съгласно дефиницията, дадена в Приложение Н към настоящите Условия за кандидатстване [↑](#footnote-ref-25)
25. Проектите, реализирани в тематичната област, следва да са съобразени с критериите за недопустимост на кандидатите, описани в т.11.2, и по-специално демаркацията с ПРСР и ограниченията за предприятията от секторите на рибарството и аквакултурите, първично производство на селскостопански продукти; преработката и продажбата на селскостопански продукти. [↑](#footnote-ref-26)
26. Информацията относно регистрацията на иновационния клъстер на територията на съответната област следва да е вписана в Търговския регистър и регистъра на ЮЛНЦ **към 31.12.2017 г.** Недопустими са промени в мястото на изпълнение на проекта от една група области в друга група области, както са посочени в подкритериите на критерий V.2 „Регионална приоритизация на проекти“ от критериите за техническа и финансова оценка, в случаите когато проектното предложение е получило точки по даден подкритерий. [↑](#footnote-ref-27)
27. По смисъла на чл. 2, пар. 2 от Регламент (ЕС) № 1407/2013 на Комисията. [↑](#footnote-ref-28)
28. Посоченият таван се прилага независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза. [↑](#footnote-ref-29)
29. Ръководството може да бъде намерено на следния интернет адрес:

    <https://eumis2020.government.bg/docs/guide.pdf> [↑](#footnote-ref-30)
30. Юридически лица и/или еднолични търговци, регистрирани по Търговския закон, [↑](#footnote-ref-31)
31. За целите на настоящите Условия под „лице с право да представлява кандидата“ следва да се разбира официален представител на предприятието.

    Валиден КЕП към датата на кандидатстване е КЕП с титуляр и автор - физическото лице, което е официален представител на кандидата или КЕП с титуляр юридическото лице-кандидат, като автор на подписа в този случай следва да е официалния представител на предприятието-кандидат [↑](#footnote-ref-32)
32. В случай на подаване на проектното предложение от пълномощник – КЕП-а следва да бъде с титуляр и автор упълномощеното физическо лице, а в случай на упълномощаване на юридическо лице – КЕП-а следва да бъде с титуляр упълномощеното юридическо лице и автор – официалният представляващ на упълномощеното юридическо лице. [↑](#footnote-ref-33)
33. От пълномощното следва да е видно, че лицето е било упълномощено да представлява кандидата към датата на кандидатстване. [↑](#footnote-ref-34)
34. Не е необходимо подписване на Техническата спецификация (Приложение Ж) с КЕП преди прикачването ѝ в ИСУН 2020. [↑](#footnote-ref-35)
35. В случаите, в които в документите не е упоменато дали цената е с включено ДДС се счита:

    - при оферта, издадена от български производител/доставчик - описаната стойност в офертата е с ДДС,

    - при оферта, издадена от чуждестранен производител/доставчик - описаната стойност в офертата е без ДДС. [↑](#footnote-ref-36)
36. В случаите когато е ЮЛНЦ, кандидата следва да представи Отчет за приходите и разходите от стопанска дейност [↑](#footnote-ref-37)
37. Посоченият документ е част от Годишния отчет за дейността на кандидата. Съгласно чл. 92, ал.З, чл.219, ал.4, чл.252, ал.2, чл.259, ал.З от ЗКПО и чл.51 от ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). Документът не се изисква за едноличните търговци, които не подлежат на задължителен независим финансов одит и на които размерът на нетните приходи от продажби за текущата година не надхвърля 200 000 лв.

    За кандидатите, които са регистрирани/установени в държава-членка на Европейското икономическо пространство - аналогичен документ, издаден от еквивалента организация в съответната държава, задължително придружен от превод на български език, заверен от кандидата. [↑](#footnote-ref-38)
38. юридически лица и/или еднолични търговци, регистрирани по Търговския закон [↑](#footnote-ref-39)
39. Вместо Счетоводната политика кандидатите може да приложат поясненията към Годишния финансов отчет, ако същите съдържат информация за стойностния праг на същественост на дълготрайните активи [↑](#footnote-ref-40)
40. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени. [↑](#footnote-ref-41)
41. Съответстващ на стойността по код 15000 от приходната част на Отчета за приходите и разходите [↑](#footnote-ref-42)
42. Съгласно чл. 29, ал. 3 от Закона за счетоводството „Годишният финансов отчет на едноличните търговци, на които размерът на нетните приходи от продажби за текущия отчетен период не надхвърля 200 000 лв. и не подлежи на задължителен независим финансов одит, може да се състои само от отчет за приходите и разходите“. В този случай се представя целият отчет за приходите и разходите към Годишния отчет за дейността на кандидата. [↑](#footnote-ref-43)
43. Проверка по отношение на обстоятелството дали одобрените кандидати (и на ниво група) попадат в определението за затруднено положение по чл. 2, пар. 18 от Регламент (ЕС) № 651/2014 ще бъде извършвана спрямо всички одобрени кандидати. [↑](#footnote-ref-44)